Karbantartási munkálatok veszik kezdetét Palicson. Fametszést és az elkorhadt fák eltávolítását végzik a tóparti nagy park területén az elkövetkező hetekben a Palics-Ludas Közvállalat munkatársai. Ez a része a közvállalat éves munkálatainak.

A korhadt fákat és lemetszett ágakat később újrahasznosítják és komposztálják, valamint a kivágott fák helyére újakat ültetnek.
Ahhoz, hogy egy park állapota hosszan élvezhető és hosszútávon fenntartható legyen, nagyon fontos, hogy szakszerűen legyen karbantartva, ezért fontos a fák metszése és az elkorhadt fák eltávolítása a park területén - emelte ki Dobó Márta, a Palics-Ludas Közvállalat igazgatója.
„Az év folyamán a szakmunkatársak folyamatosan figyelemmel kísérték a fák állapotát a parkban, és nagyon igyekezni fogunk, hogy csak a teljesen száraz fákat vegyük ki, azok kerüljenek eltávolításra, és nyilván a metszés folyamán, ha valahol probléma jelentkezik, tehát kiderül, hogy egy fa korhadt, akkor azt a szakma szempontjai alapján ki kell venni, hogy nehogy a látogatókban kárt tegyen.”
Az eltávolított fákat és gallyakat a virágágyások kialakításához használják fel a közvállalat munkatársai, a kivágott fák helyére pedig újakat ültetnek, a korábbi évekhez hasonlóan.
Góli Csilla, Szabadka kommunális ügyekkel és fejlesztéssel megbízott tanácstagja: „Szeretnénk a park gondozását magasabb szintre emelni. Tervezünk pályázatokkal jelentkezni különböző programokra, hogy korszerűsítsük a parkot. Ez a park először 1842-ben lett kialakítva mint angolpark, majd 1911-ben barokk stílusú parkká fejlődött. Vannak korszerű módszerek, korszerű hozzáállás és ezt szeretnénk beintegrálni.”
A parkrendezés keretében történő fametszés a Tartományi Természetvédelmi Intézet közreműködésével zajlik. Bizonyos fafajták elkorhadását és kiszáradását a talajvíz okozza.
Tanja Jotanović, a Palics-Ludas Közvállalat szakmunkatársa: „Hasonló példával találkoztunk a Tó utcában, ahol a veszélyes fákat kivágtuk és a helyükre újakat ültettünk. Most van egy növekedésben lévő, egészséges fasorunk.”
A munkálatok december folyamán fejeződnek be, a közvállalat munkatársai a lakosság megértését és türelmét kéri a fametszés ideje alatt.

Fametszést végeznek Palicson

Fametszést és az elkorhadt fák eltávolítását végzik Palicson.

A következő hetekben a tóparti
nagy park területén végzik a fametszést
és az elkorhadt fák eltávolítását.
Az elkorhadt fa elszáradt fát jelent.
A munkálatokat a Palics-Ludas Közvállalat
munkatársai végzik.
A kivágott fák helyére új és egészséges fákat ültetnek majd.
A kivágott fákat és a lemetszett ágakat
később újrahasznosítják.
A Palics-Ludas Közvállalat igazgatója elmondta,
ahhoz, hogy a park továbbra is szép legyen,
az elkorhadt fákat ki kell vágni,
és le kell metszeni a fákat.
A Palics-Ludas Közvállalat igazgatóját
Dobó Mártának hívják.
Az elkorhadt fák veszélyesek is lehetnek.
Valamelyik fajfajta elkorhadását
és kiszáradását a talajvíz okozza a palicsi parkban.
A munkálatok decemberben fejeződnek majd be.
A Palics-Ludas Közvállalat munkatársai
a lakosság megértését és türelmét kéri
a fametszés ideje alatt.


Továbbra is érvényben maradnak az intézkedések

Nincs változás, továbbra is érvényben maradnak Szerbiában a jelenleg is alkalmazott egészségügyi szigorítások - derült ki a válságstáb mai ülésén.

A egészségügyi szakemberek szerint a helyzet valamelyest javult, de továbbra sem mondható az, hogy ellenőrzés alatt lenne a járványhelyzet Szerbiában.
Dr. Branislav Tiodorović szerint a védőoltások felvétele a vártnál is jobban halad az országban. Véleménye szerint akár 2-3 hónap alatt elérhető a kollektív immunitás Szerbiában.

Továbbra is maradnak az óvintézkedések

Nincs változás, továbbra is maradnak Szerbiában az egészségügyi szigorítások.

Erről döntött tegnap
a szerbiai válságstáb.
Tegnap január 22-e,
péntek volt.
A szerbiai válságstábban
orvosok vannak.
Az orvosok szerint
javult a járványhelyzet
Szerbiában, de még
mindig sok
a koronavírusos beteg.
Ezért továbbra is
fontosak az óvintézkedések
betartása.
Dr. Branislav Tiodorović
azt mondta, hogy
nagyon jól halad
az emberek
koronavírus elleni
védőoltása az országban.
Dr. Branislav Tiodorović
1 járványügyi szakorvos.
Az orvos azt tanácsolja,
hogy minél több
ember vegye fel
a védőoltást Szerbiában.
Ebben a könnyen érthető
hírben lehet olvasni
a Szabadkán meglévő
egészségügyi szigorításokról:
https://pannonrtv.com/rovatok/szines/kek-hir-mi-meddig-tarthat-nyitva-szabadkan


Kupakokkal a fogyatékkal élők szebb hétköznapjaiért

A Čep za hendikep akció célja segíteni a mozgássérülteknek, hogy könnyebben jussanak a szükséges segédeszközökhöz. Szabadkán kupakgyűjtési akciót szerveztek, amelyen általános iskolás diákok, tanárok és a gyermekek szülei vettek részt.

A jótékonysági akció a tanulók közös táncával kezdődött, majd jelbeszédes előadást tartott a szabadkai Dositej Obradović Oktatási Központ és Diákotthon két tanulója.
A jó matek tudásukra is szükségük volt a diákoknak. Az egyik standon, ha megfejtették a kivonást, akkor a kupakokon lévő számokat kellett elhelyezniük az adott körbe. Míg egy másik asztalnál a színek és a formák segítségével kellett minél gyorsabban hazajuttatniuk az állatokat, de volt akadálypálya és kézművesség is.
Kovács Alíz, tanuló: „Anyával gyűjtöttem össze a kupakokat és anyával, apával jöttem.”
A Čep za hendikep egyesület eddig mintegy 150 tonna kupakot gyűjtött össze, az újrahasznosításból kapott pénzből pedig 150 darab ortopédiai segédeszközt vásároltak a fogyatékkal élők számára, főként kerekesszéket, triciklit és felvonót a lépcsőhöz. Emellett évente egyszer Čep festet is szerveznek.
Zoran Martinov, alapító, Čep za hendikep egyesület: „Ez a fesztivál egyfajta emlékeztető a Čep za hendikep akcióra, amely már több mint 10 éve létezik, és arra, hogy továbbra is gyűjtsék a kupakokat. Az akció addig tart, ameddig van hozzá erőnk és energiánk. A szabadkaiak megmutatták, hogy jó emberek és részt vesznek minden jó és jótékonysági akcióban, mint amilyen a kupakgyűjtés is, pont elég.”
Az egyik szabadkai fogászati rendelő több mint 10 éve gyűjti a kupakokat az egyesület javára. Az ő közreműködésük is kellett ahhoz, hogy az akciót elhozzák Szabadkára.
Kovács Kákonyi Krisztina, fogászati asszisztens: „Rendszeresen beledobják a kupakokat. Bárki bele bírja dobni, mert éjjel-nappal kint vannak ezek a kupakgyűjtő doboz. A doktornő lakásánál is ki vannak helyezve a dobozok. Ezekkel szeretnénk segíteni azokat a gyerekeket, akiknek szükségük van laptopokra, illetve különböző járást segítő eszközökre.”
A gyűjtési akcióhoz mostanra számos oktatási intézmény, vállalat, minisztérium és nagykövetség csatlakozott.
Nataša Nimčević, igazgató, Dositej Obradović Oktatási Központ és Diákotthon, Szabadka: „El szeretném mondani, hogy mi teljesen környezettudatosak vagyunk és nagy hangsúlyt fektetünk arra, hogy a gyerekeket hozzászoktassuk a hulladékok szétválogatására. Ezáltal pontosan tudják, hogy melyik gyűjtőbe mit kell dobniuk és ez a Čep za hendikep akció nem ismeretlen számunkra. Évek óta gyűjtjük a kupakokat, részt veszünk az akcióban, és örülünk, hogy idén is a házigazdák között lehetünk.
Az a három diák, aki a legtöbb kupakkal érkezett az eseményre különdíjban részesült.

Kupakokkal támogatják a fogyatékkal élő gyerekeket

Tegnap kupakgyűjtési akciót szerveztek Szabadkán.

Tegnap október 8-a, vasárnap volt.
A kupakgyűjtési akcióban általános iskolás diákok,
tanárok és a gyerekek szülei vettek részt.
A kupakgyűjtési akció neve a Čep za hendikep.
Az akció célja segíteni a mozgássérült embereken,
hogy könnyebben jussanak a szükséges segédeszközökhöz.
A jótékonysági akciót a Dositej Obradović
Oktatási Központ és Diákotthon udvarában tartották meg.
A rendezvény a tanulók közös táncával kezdődött.
A rendezvényen különböző játékos foglalkozások várták a gyerekeket.
A Čep za hendikep egyesület eddig
150 tonna kupakot gyűjtött össze.
Ez rengeteg kupakot jelent.
A kupakok újrahasznosításából kapott pénzből
150 darab ortopédiai segédeszközt vásároltak
a fogyatékkal élő személyek számára.
Ortopédiai eszköz például a kerekesszék,
a tricikli, és felvonók a lépcsőkhöz.
Az egyesület minden évben egyszer Čep festet is szervez.
A jótékonysági kupakgyűjtési akció már 10 éve létezik.
Szabadkán nagyon sok lakos gyűjti a kupakokat.
Ezzel sok fogyatékkal élő gyereknek és felnőttnek segítenek.
A gyűjtési akcióhoz már több iskola és vállalat is csatlakozott.
Az a 3 diák, aki a legtöbb kupakkal érkezett az eseményre,
különdíjat kapott.


Félmillió orosz koronavírus elleni vakcina érkezik a hónap végéig Szerbiába

Ez a mennyiség 250 ezer embernek lesz elegendő, ugyanis az immunitás kialakulásához mindenkinek két dózist kell felvenni - írja a Novosti.

Az előzetes egyeztetések szerint a Pfizer-BioNTech által előállított vakcinák, illetve a kínai védőoltás is folyamatosan érkezik majd az országba, így január végéig egymillió adag szérum lesz majd elérhető. Ez már az a mennyiség, amely lehetővé teszi a tömeges oltás megkezdését - mondják a szakértők.

Január végéig megérkeznek az orosz koronavírus elleni vakcinák is

Január végéig 500.000 orosz koronavírus elleni vakcina érkezik Szerbiába.

Ez a mennyiség
250.000 embernek
jelent majd elegendő
védőoltást.
Minden embernek
2 védőoltást kell
felvenni ahhoz,
hogy védve legyen
a koronavírustól.
Január végéig
több féle koronavírus
elleni védőoltás is
érkezik Szerbiába.
Ilyen védőoltás
lesz például
a Pfizer-BioNTech nevű
koronavírus elleni
vakcina vagy
a kínai védőoltás is.
A tervek szerint
január végéig
1 millió védőoltás
lesz az országban.
Ez a mennyiség
elég lesz ahhoz,
hogy megkezdődjön
a tömeges vakcináció
Szerbiában.
Tömeges vakcináció
azt jelenti, amikor
1 országban
nagyon sok ember
beoltatja magát
a koronavírus elleni
védőoltással.


Elsősök kaptak ösztöndíjat Törökbecsén

Huszonhárom magyar elsős kisdiák kapta meg Törökbecsén a Rákóczi Szövetség egyszeri ösztöndíját.

A 10 000 forintos támogatást tizenhét helyi és hat beodrai gyerek vehette át. A szülők szerint az összeg segítséget jelent majd a családi költségvetésben. Idén 1310 vajdasági magyar elsős részesül a Rákóczi Szövetség 10 000 forintos beiskoláztatási támogatásából.

Ösztöndíj a vajdasági magyar elsősöknek

Év végéig több mint 1000 vajdasági magyar első osztályos kisdiák kap ösztöndíjat.

Év vége december végén lesz.
Ösztöndíj pénzjutalmat jelent.
A vajdasági magyar elsősök
10.000 forint ösztöndíjat kapnak.
10.000 forint az 3.500 dinár.
A vajdasági magyar elsősök az
iskolakezdés miatt kapják az ösztöndíjat.
Az ösztöndíjat a Magyar Nemzeti Tanács és
a Rákóczi Szövetség küldi a magyar elsősöknek.
A Magyar Nemzeti Tanács és a Rákóczi Szövetség
2 szervezet, ahol az emberek azért dolgoznak,
hogy a magyar családok élete jobb legyen.
A Magyar Nemzeti Tanács vajdasági szervezet.
A Rákóczi Szövetség magyarországi szervezet.


Ma van a Down-szindróma világnapja

Becslések szerint Szerbiában mintegy kétezer személyt érint ez a kromoszóma-rendellenesség.

Szabadkán ez alkalomból „A szeretet nem számolja a kromoszómákat” címmel tartottak rendezvényt a Galléria hotelben. Színes zoknik sokaságával, változatos produkciókkal és kézműves foglalkozással ünnepelték a Down-szindróma világnapját a szabadkai Kolevka gyermekotthon lakói. A Galléria hotel átriumában számos táncot láthatott és szavalatot hallhatott a közönség a Kolevka lakóitól, több iskola pedig műhelymunkát szervezett a gyermekek számára. A mai nap szimbóluma egyébként a tarka zokni. Az ötlet szerint így lehet jelképezni a világ és az emberek sokszínűségét.

Ma van a Down – szindróma világnapja

Ma, azaz március 21-én van a Down – szindróma világnapja.

A Down - szindróma világnapján meg kell mutatni, hogy tiszteljük és elfogadjuk a Down-szindrómás embereket.
A Down – szindrómás ember ugyan olyan ember, mint mindenki más.
A Down-szindrómás embereknek 47 kromoszómájuk van.
Az emberek többségének 46 kromoszómája van.
A Down szindrómás emberek csak abban különböznek, hogy nekik 47 kromoszómájuk van.
A kromoszóma az ember testében van.
A kromoszóma olyan kicsi, hogy az ember nem látja.
A Down – szindróma világnapján két különböző zoknit kell felhúzni.
A különböző zoknik azt mutatják, hogy mindenki különbözik egymástól, és így kell szeretni egymást.
Szabadkán a Down – szindróma világnapja miatt programok voltak tartva.
A szabadkai Galléria hotelben is volt program tartva.
A szabadkai Galléria hotelben a Kolevkában élő gyerekek előadásokat tartottak.
A szabadkai Galléria hotelben a Kolevkában élő gyerekek táncoltak, énekeltek, verseket mondtak.
A Kolevka Szabadkán van.
A Kolevka egy olyan otthon, ahol fogyatékkal élő gyermekek élnek.
Fogyatékkal élő gyermek például a mozgássérült, a látássérült vagy a Down – szindrómás gyermek.
Minden gyermek és minden felnőtt különbözik egymástól.
Senki sem egyforma.
Úgy kell tisztelni és szeretni egymást amilyenek vagyunk.


Ismét megnyílnak a templomok Szerbiában

Vasárnaptól újra várják a híveket a szerbiai katolikus templomok szertartásaira.

A templomokat nyitás előtt fertőtlenítik, főleg a kilincseket, padokat, székeket. Minden bejárathoz fertőtlenítővel átitatott lábtörlő és kézfertőtlenítő kerül. A hívek között 2 méter távolságot kell tartani, jelölni kell, hogy mely padokban foglalhatnak helyet. Minden hívőnek legalább 4 négyzetméteres teret kell biztosítani. A miséken maximum 50 fő vehet részt. Az ajtókat a szertartások alatt nyitva kell tartani. Kötelező szájmaszk viselése, kivéve a misézőt és a kántort, erősen ajánlott a kesztyű is.
Szakály József szabadkai plébános: „Visszatérünk az eredeti vasárnapi miserendhez. Nálunk hétkor, nyolckor és tízkor lesznek misék. Megpróbáljuk arra buzdítani a híveket, hogy próbáljanak meg egymás között összebeszélni, hogy ki melyik szentmisére jön, hiszen nem tudunk ötven főnél többet beengedni a templomba. Viszont nyitva lesz a Hunyadi-terem, a közösségi terem, ahol ki lesz hangosítva a szentmise, és megpróbáljuk úgy megszervezni, hogy az ottani tévén a közvetítést is lehessen követni. Így, aki a templomba nem tud bejönni, az a Hunyadi-teremben is tudja követni valamilyen szinten a szentmisét. Kicsit bele kell rázódnunk ebbe a helyzetbe, sok kihívás előtt állunk, de hiszem azt, hogy a plébánia meg tudja szervezni, hogy aki szeretne és a jelenlegi járványügyi helyzetben vállalja ezt a lelki kockázatot, az el tudjon jönni a szentmisére.”

Újra megnyílnak a templomok Szerbiában

Vasárnaptól újra megnyílnak a katolikus templomok Szerbiában.

Vasárnap május 10-e,
holnap lesz.
A templomok megnyitása előtt
fertőtlenítika templomok épületét,
főleg a kilincseket,
a padokat
és a székeket.
A templomok bejáratához
fertőtlenítővel átitatott
lábtörlőt és kézfertőtlenítőt raknak.
A templomokban
a hívek között
2 méteres távolság kell,
hogy legyen.
A templomokban
ki kell jelölni
azokat a padokat,
ahova ülhetnek a hívek.
A miséken maximum
50 ember vehet részt.
Az ajtókat nyitva kell
tartani a misék idején.
A templomokban kötelező
a szájmaszk viselése.
Jó, ha kesztyűt is
felvesznek a hívek.
A papnak és a kántornak
nem kötelező
maszkot viselnie.
A papok arra kérik
a híveket,
hogy tartsák be
a szabályokat.


Új imaházat kapott a verbászi evangélikus közösség a magyar kormány támogatásának köszönhetően. A fejlesztés által lehetőség nyílik arra, hogy a helyi evangélikus közösség hitében megmaradhasson. Az ünnepélyes felszentelést ma délelőtt tartották.

A város legszűkebb központjában álló egykori iskolaépületet és imaházat kikezdte az idő vasfoga, ezért 2021-ben lebontották, és helyébe a magyar kormány támogatásával új épületet emeltek. Az imaházat birtokba vehették a verbászi hívek.
Potápi Árpád János, nemzetpolitikáért felelős államtitkár, Magyarország: „Az elmúlt években a magyar kormány támogatásával a Kárpát-medencében Magyarországon kívül Felvidéken, Kárpátalján, Erdélyben, a Délvidék térségeiben, itt a Vajdaságban is 1600 templomot, parókiát, egyházi közösségi teret újított fel, ezek közül nagyon sok újat építettünk. Örülünk annak, hogy a szórvány gyülekezeteink is meg tudtak erősödni, ennek ékes példája a mai ünnepélyes templomszentelés itt Verbászon. Egy gyönyörű evangélikus imaházat avathattunk közösen.”
Dolinszky Márta evangélikus esperes történelmi pillanatnak nevezte az imaház felszentelését. Van gyülekezési hely, így hosszú idő után újra tarthatnak istentiszteletet Verbászon - tette hozzá: „A templom felújításának az idején az istentiszteleteket a régi iskolában tartottuk meg, de itt a sarkon elhelyezkedő iskola eléggé romos, rossz állapotba került, úgyhogy ez is felújításra szorult, de olcsóbb, kézenfekvőbb megoldásnak tűnt az, hogy ezt lebontsák, és annak a helyén épült fel az új imaház. Nagy örömünkre szolgál, hogy mostantól újra összegyülekezhetünk, tehát hallgathatjuk Isten igéjét, együtt imádkozhatunk, énekelhetünk, tehát dicsérjük az Istent, az Urat.”
A verbászi imaház felszentelése a liturgiát követően közös agapéval folytatódott.

A magyar kormány támogatásának köszönhetően új imaházat kapott a verbászi evangélikus közösség.

Egy ország kormányában azok a politikusok vannak,
akik döntéseikkel az országot irányítják.
Az imaház ünnepélyes felszentelését
tegnap délelőtt tartották.
Tegnap szeptember 30-a, szombat volt.
A magyar kormány azért támogatta az új imaház megépülését,
hogy a verbászi evangélikus közösség
megtudjon maradni a hitében.
A verbászi hívek már tegnap istentiszteletet tudtak tartani
az új imaházban.
Korábban a régi iskolában tartották a hívek az istentiszteleteket.
Ez az iskola már nagyon rossz állapotban volt, ezért lebontották.
Nagyon fontos volt, hogy
új imaházat kapjon a verbászi evangélikus közösség.
A régi iskola helyére épült az új imaház.
A verbászi evangélikus hívek nagyon örülnek az új imaház létrejöttének.


Időben kellene lekaszálni a parlagfüvet

Sok helyen elkezdődik a parlagfűszezon, amely az arra allergiások körében egy kellemetlen időszak kezdetét is jelenti.

Habár a növény tömeges virágzásának csúcsa augusztus közepére tehető, az allergiások számára a megkönnyebbülés majd csak a fagyok beálltával várható. Sokan ilyenkor gyógyszeres készítmények után nyúlnak, ugyanakkor sokat jelenthet a nyálkahártya rendszeres, vízzel történő öblítése. Szakemberek szerint a hatékony megelőzést a gyomnövény idejében való kaszálása jelentené.
Erős szemviszketés, orrviszketés, tüsszögés. A parlagfűallergiában szenvedők számára nem ismeretlenek ezek a tünetek. A gyomnövény ugyanis sok kellemetlenséget okozhat az arra allergiások szervezetében. A szakemberek a súlyos tünetek közé sorolják az alsó légúti irritációt, és az asztmás rohamok kialakulását is. Sokszor már fiatalkorban kialakulhat a parlagfűallergia. Németh Anett 10 éves kora óta szenvedek érzékeny a parlagfűre: „Folyik az orrom és nehezebben kapok levegőt. Az orvosom ajánlotta a Ventolin pumpát, azt szoktam használni, illetve egyszerűen többször fújom naponta az orrom.”
Sokan a gyógyszeres készítményekkel történő kezelést választják panaszaik enyhítésére. Ezeknek a termékeknek viszont mellékhatásai lehetnek, ilyen a fáradékonyság, aluszékonyság. Eredményes lehet a megfelelő higiéniai gondviselés otthonunkban, amivel csökkenthető a pollenek előfordulása beltérben.
Dr. Pajor Margit, általános orvos: „Nagyon fontos a gyakori portörlés, a nagyon gyakori arcmosás, szemöblítés, száj- és orrnyálkahártya kiöblítése. Ezáltal eltávolítjuk azokat a polleneket, amelyek lerakódtak, és nem szívjuk be mélyen. Tehát egyszerű tiszta vízzel nagyon gyakran át kell öblíteni az elérhető nyálkahártyákat.”
Hatékony megelőzést jelenthet a parlagfű időben történő lekaszálása, amelyre általában június vége előtt kerül sor, mivel a tömeges virágzás augusztusban kezdődik.

Időben kellene lekaszálni a parlagfüvet

Sok helyen elkezdődött a parlagfű virágzása.

A parlagfű pollenjére
sok ember allergiás.
A pollen ugyanaz,
mint a virágpor.
A parlagfűre allergiás ember
tüsszög, folyik az orra,
viszket a szeme,
nehezebben kap levegőt.
A parlagfű tömeges virágzása
augusztus közepére várható.
Az allergiások számára
az 1. fagyok kezdetekor
lesz vége az allergiának.
Sokan, akik allergiások
a parlagfűre gyógyszerekkel
csillapítják az allergiát.
A gyógyszerek fáradékonyságot,
aluszékonyságot tudnak okozni.
Az orvosok szerint
az allergiásoknak
gyakran kell arcot mosni,
a házban gyakran kell
port törölni,
és fontos a gyakori
szemöblítés, szájöblítés.
Fontos, hogy időben
kellene lekaszálni
a parlagfüvet,
ami az jelenti,
hogy június vége előtt
már le kell kaszálni
a parlagfüvet.
Mindenkinek kötelező
lekaszálni a parlagfüvet,
ha az a háza területén van.
Büntetést kaphat az,
aki nem kaszálja le
a háza területén
a parlagfüvet.


Összegyűlt a pénz Pál Gajódi Olivér gyógyítására

A hírt ma délután tették közzé Olivér Facebook-csoportjában. A hivatalos számokat hétfőn, a banki kimutatások ismeretében közlik sajtótájékoztatón, a Pannon RTV székházában.

A bajmoki kisfiúnak az életmentő Zolgensma gyógyszerre van szüksége, ami 2,3 millió euróba kerül. Az SMA-1 betegségben szenvedő Olivért kiengedték a kórházból, szüleivel van, de még mindig lélegeztetőgépre van kapcsolva. Január 10-én még meg kell kapnia egy injekciót Újvidéken, utána pedig utazhat Budapestre, először csak kivizsgálásra.
Pál Gajódi Olivérnél egy hónapos korában diagnosztizáltak egy komoly és ritka genetikai betegséget, az SMA-t. Ez gerinc eredetű izomsorvadást jelent. Állapota romlása miatt egy éves koráig az Újvidéki Gyermekkórházban ápolták.
Olivér jelenleg otthon van. Meglátogattuk őket bajmoki házuknál. Nem mehettünk be, és édesanyja, Tímea sem jöhetett ki, ugyanis nagyon kell vigyázni arra, hogy a kisfiú meg ne betegedjen.
Ahhoz, hogy a kisfiú meggyógyulhasson egy drága, 2,3 millió eurós gyógyszerre van szükség. A család az emberek segítségét kérte ehhez. A régió összefogott. Több módon is lehetett Olivért anyagilag támogatni, például a Vajdasági jótékonysági licit nevezetű csoporton keresztül.
Pál József, Olivér édesapja: „Most nagyon jól van, hála Istennek, hogy tényleg jobbra fordult a helyzete. Sok törődést igényel, egy 24 órát vele vagyunk, lélegeztetőgépen van, folyamatosan kell a váladéktól tisztítani.”
A bajmoki kisfiúnak az életmentő Zolgensma gyógyszerre lenne szüksége, ami 2,3 millió euróba kerül. Ezt Magyarországon veheti fel a kisfiú, utána pedig szüksége lesz egy több hónapos kezelésre is. Január 10-én még meg kell kapnia egy injekciót Újvidéken, utána pedig utazhat Budapestre, először csak kivizsgálásra.
„Ha megkapja a génterápiát, három hónapig ott kell vele lenni, de nem a kórházban leszünk, hanem Budapesten, egy lakásban. Utána, amikor már minden lezajlott, akkor kelleni fog neki például gerincmerevítő, és meglátjuk, hogy a gyógytornászok mit mondanak, mert kelleni fognak gyógytornászok is.”
Az üzletekben és intézményekben kihelyezett gyűjtődobozok hétfőig még elérhetőek lesznek. Hétfőn ürítik őket és számolják össze, hogy pontosan mekkora összeg is érkezett Olivér javára.
Pál Gajódi Olivérnél egy hónapos korában diagnosztizálták a ritka genetikai betegséget, az SMA-t. Ez gerinc eredetű izomsorvadást jelent. Állapota romlása miatt egyéves koráig az Újvidéki Gyermekkórházban ápolták.

Összegyűlt a pénz Olivér gyógyulására

Összegyűlt a pénz a súlyos, ritka betegségben szenvedő Olivér gyógyulására.

Olivér 1 bajmoki kisfiú.
Bajmok 1 város
Vajdaságban.
A kisfiú teljes neve
Pál Gajódi Olivér.
Olivérnek súlyos betegsége van.
Olivér betegségének a neve
gerinc eredetű izomsorvadás.
A gerinc eredetű izomsorvadás
nagyon veszélyes betegség.
Olivérnek gyógyszerekre
van szüksége.
A gyógyuláshoz szükséges
gyógyszer több mint
2 millió euróba kerül.
2 millió euró nagyon
sok pénzt jelent.
A drága gyógyszer tudja
meggyógyítani Olivért.
Olivér még nem
kapta meg a gyógyszert.
Olivér gyógyulására
pénzt lehetett gyűjteni.
Tegnap jelentették be
az interneten a jó hírt,
hogy összegyűlt a pénz
Olivér gyógyulására.
Tegnap január 2-a,
szombat volt.
Olivér nagyon sokáig
az újvidéki kórházban volt.
Újvidék 1 nagyváros
Vajdaságban.
Olivér jelenleg
otthon lehet a szüleivel.
A szülők nagyon örülnek,
hogy Olivér végre
megkaphatja a gyógyuláshoz
szükséges gyógyszert.
Magyarországon fogja megkapni
a drága gyógyszert Olivér.
Nagyon sok ember
segített pénzadománnyal
Olivér gyógyulása érdekében.
Hétfőn számolják össze,
hogy pontosan
mennyi pénz gyűlt össze
Olivér gyógyulására.
Hétfő január 4-e,
holnap lesz.
Gyógyulj meg kicsi Olivér!


Felújították a Gyenes-keresztet

Felszentelték a felsőhegyi határban 1881-ben állított útszéli keresztet, amelyet a viharok rongáltak meg az elmúlt években.

A lakosság kérésére történt meg a restaurálás, ugyanis a kereszt az egykor itt működő Gyenes-iskolának is őrzi az emlékét.
Annak idején elődeink a határban, messze a templomoktól út menti kereszteket állítottak, hogy az arra járókat Isten dicsőségére emlékeztessék, egyben a tájékozódásban is segítséget nyújtottak. A most felújított keresztet egykoron Gyenes Urbán földbirtokos emeltette.
Koszorús Mihály, Felsőhegy:- Dédöregapám csináltatta 1880-as években, az iskola végett is lett. Itt volt a Gyenes iskola és az miatt.
- Önök azóta látogatják a keresztet? Örül ennek a felújításnak?
- Igen, nagyon is örülünk neki, hogy fel lett újítva.”
A kereszt tőszomszédságában 1880-ban épült a valamikori Gyenes iskola, amelyben egészen 1981-ig folyt a tanítás. A mostani rekonstrukciós munkálatok finanszírozója Nagy Abonyi Arnold felmenői is itt folytatták tanulmányaikat.
Nagy Abonyi Arnold, Felsőhegy: „Ez a kereszt a mi földünk végében áll, valójában mi itt lakunk egy 100 méterre ettől a kereszttől. Gyerekkorom óta fontosnak tartottuk ezt a jelképet. Pár éve a viharban megrongálódott, a vihar letépte a keresztet róla és úgy döntött az atya, hogy ezt felújíttatja.”
Az útszéli feszületek fontossága vitathatatlan, hiszen emlékeztet bennünket arra, hogy mindannyiunknak, akik itt élünk ezen a tájon, itt volt a múltunk, itt a jelenünk, és ha megőrizzük, akkor itt adott a jövők is - mondta el Nagy József plébános.
Nagy József, plébános: „Mi már nagyon régen minden keresztet, amiről tudunk, meg amit lehet, már sokat felújítottunk, meg folyamatban is van. Fontosnak tartom az útszéli kereszteket, mert ez nagyon emlékét is adja annak, hogy a népünknek milyen vallási beállítottsága volt. Ma is sokan vannak, akik keresztet vetnek, egy fohászt elmondanak ez a kereszt előtt.”
A plébános az esemény részeként felszentelte és átadta a Gyenes-keresztet. A most felújított műemlék egyébként az egyik legrégebbi Zenta határában.

Felújították a Gyenes-keresztet

Felszentelték a felsőhegyi határban lévő útszéli Gyenes-keresztet.

Felsőhegy 1 falu Zenta községben.
A Gyenes-keresztet még 1881-ben állították fel.
Az elmúlt években a viharok megrongálták
a felsőhegyi Gyenes-keresztet.
A lakosság kérésére újították fel
a Gyenes-keresztet.
Régen Felsőhegyen volt 1 iskola,
amit Gyenes-iskolának hívtak.
A kereszt a régi Gyenes-iskolának őrzi az emlékét.
A most felújított keresztet
1881-ben Gyenes Urbán földbirtokos emeltette.
A Gyenes-kereszt felújításának munkálatait
Nagy Abonyi Arnold támogatta.
Nagy Abonyi Arnold 1 felsőhegyi lakos,
akinek otthona közel van a kereszthez.
Nagy József, felsőhegyi pap felszentelte
és átadta a Gyenes-keresztet.
A kereszt felszentelésére sok felsőhegyi lakos
elment, hogy együtt imádkozzanak.
Nagy József felsőhegyi pap szerint
nagyon fontos felújítani az útszéli kereszteket.
A most felújított kereszt az egyik
legrégebbi Zenta határában.


Lesznek-e enyhítések?

Ma ülésezik a szerbiai válságstáb. A koronavírus miatt kialakult aktuális járványhelyzetet és az immunizáció folyamatát vizsgálják meg.

Mostanáig elsősorban a válságstáb egészségügyi része ellenezte a szigorítások enyhítését, bár hétről hétre azt kérik tőlük, hogy lazítsanak az intézkedéseken. Belgrád alpolgármestere például azt szeretné, ha a vendéglátóipari egységek hosszabban, 22 óráig tarthatnának nyitva. Maja Gojković művelődési miniszter pedig azt javasolja, hogy növelhessék a nézőszámot a mozikban és a színházakban.

Ma újra megbeszélést tart a szerbiai válságstáb

A szerbiai válságstáb tagjai megbeszélést tartanak ma.

Ma február 9-e, kedd van.
A szerbiai válságstábban
orvosok vannak.
A koronavírus miatt kialakult
járványhelyzetről és
a vakcinációról tart megbeszélést ma
a szerbiai válságstáb.
Lehet, hogy ma
a szigorítások enyhítéséről is
dönteni fog a válságstáb.
Belgrád alpolgármestere
azt kérte a válságstábtól,
hogy engedélyezzék
a vendéglátóipari egységek
hosszabb nyitvatartását.
Vendéglátóipari egység
például az étterem, a kávézó,
a pizzéria.
Belgrád alpolgármestere azt
szeretné, ha a vendéglátóipari
egységek este 10 óráig
dolgozhatnának.
Jelenleg a vendéglátóipari
egységekben délután 5 óra után
semmilyen zene nem szólhat.
Belgrád alpolgármestere
azt szeretné, hogy
engedélyezve legyen a zene
délután 5 óra után is
a vendéglátóipari egységekben.
Belgrád Szerbia fővárosa.
A szerbiai válságstábnak
azt is javasolták, hogy
engedélyezzék, hogy
több néző lehessen
a mozikban és a színházakban is.
Ma megtudjuk, hogy lesznek-e
enyhítések Szerbiában.


Illegális szeméttelepet számoltak fel Palicson

Illegális szeméttelepet számoltak fel Palics központjában, a Blic napilap Tisztítsuk meg a folyókat és a tavakat elnevezésű környezetvédelmi akciója keretében.

A nagytakarításban, amelyet Szabadka város önkormányzata is támogatott, mintegy 50 önkéntes és a Szabadkai Köztisztasági és Parkosítási Kommunális Közvállalat 15 dolgozója vett részt.
Palicson az üzletközpont és a vasútállomás közötti részen, a Víztorony magasságában található az az elhagyott romos épület, amelyet az utóbbi időben illegális szemétlerakóként használtak. Ennek a felszámolása kezdődött el kedden délután 5 óra körül, önkéntesek segítségével.
A tetemes szemétmennyiség Palics legszűkebb központját csúfította és a talajvizek által a tó élővilágát is veszélyeztette. A terület régóta el van hanyagolva, emiatt is vált, szinte észrevétlenül, szemétgyűjtő teleppé - mondta el Bojan Šoralov, a Szabadkai Zöldek polgári egyesület önkormányzati képviselője: „Nem is tudom minek nevezni az olyan embereket, akit ilyet képesek tenni a környezetünk ellen. És egyáltalán hogyan viselnek gondot saját maguk, és más emberek egészségéről.”
Az akciót a Blic napilap kezdeményezte, Szabadka város önkormányzata pedig támogatta. A Szabadkai Köztisztasági és Parkosítási Közvállalat vállalta magára a műszaki segítséget és az önkéntesek mellett ők is bekapcsolódtak a szemét összegyűjtésébe. Ez nem az első és a tervek szerint nem is az utolsó ilyen akció.
Bojan Šoralov, önkormányzati képviselő, Szabadkai Zöldek polgári egyesület: „A legnagyobb köszönet az önkénteseknek és aktivistáinknak jár, akik a 35 fokos hőségben fáradhatatlanul takarítanak és küzdenek.”
Bojan Šoralov egyúttal üzenetet intézett minden felelőtlen polgár irányába: emberek, ne szennyezzétek a környezeteteket, hiszen saját gyermekeitek jövőjét teszitek tönkre.
Zvonimir Perušić már évek óta bekapcsolódik az önkéntes szemétgyűjtési akciókba, Palicson is ott volt. Azt mondta, ezeket az állapotokat meg kell szüntetni: „Nem elég, hogy mi itt dolgozunk. Mi minden nap jöhetünk délután, munka után tisztítani, de ez nem elég, hanem az inspekciókat, meg a kommunális rendőrséget is be kell kapcsolni az ilyen akciókba.”
Az önkéntes szerint egyetlen kézenfekvő megoldás az lenne, ha az illetékesek a legszigorúbban megbüntetnék azokat, akik szemetelnek és illegális hulladéklerakókat hoznak létre. Az aktivistáknak köszönhetően alig egy óra alatt teljesen eltűnt a Palics központját csúfító szeméthegy.

Szemétszedési akció volt Palicson

Tegnap délután 5 órakor szemétszedési akció volt Palicson.

Tegnap július 2-a volt.
Palics központjában volt szemétszedési akció.
Az illegális szeméttelepen volt szemétszedési akció Palics központjában.
Illegális azt jelenti, hogy tilos, nem szabad.
Illegális szeméttelepnek nem szabad lennie.
Az illegális szeméttelepre nem szabad vinni a szemetet.
Az illegális szeméttelepet környezetszennyező emberek hozzák létre.
A környezetszennyezés nagyon rossz dolog.
Környezetszennyezés például a szemetelés.
A szemetet a szemetesekbe kell dobni, és nem ahova akarja az ember.
50 önkéntes szedte a szemetet az illegális szeméttelepen Palicson.
Önkéntes az az ember, aki segít más embereknek, és nem kér pénzt.
1 vállalatnak a 15 munkása is szedte a szemetet az illegális szeméttelepen.
A vállalat neve a Szabadkai Köztisztasági és Parkosítási Kommunális Közvállalat.
A vállalat feladata, hogy Szabadka és környéke szép és tiszta legyen.
Az önkéntesek nagyon jó munkát végeztek, mert tisztább lett Palics.
Az önkéntesek nagyon mérgesek a szemetelő emberekre.
Az önkéntesek azt mondják, meg kell büntetni a szemetelő embereket.


Egy órával tovább lesz világos

Azt, hogy valóban szükséges-e az óraátállítás, a 2000-es évek elejétől vita övezi. 2019-ben az Európai Parlament megszavazta az átállítás uniós szintű eltörlését, azonban a végső döntési határidőt a jövő évre halasztotta.
A nyári időszámítás mindig március utolsó vasárnapján kezdődik, ami idén azt jelenti, hogy március 26-án kell átállítani az óráinkat: hajnal 2-kor most előre, hajnali 3-ra tekerhetjük a mutatót. Az Európai Parlament a tavaszi és őszi, egy órás óraátállítás eltörléséről még 2019-ban döntött, azonban előbb a koronavírus-járvány, most pedig az Ukrajnában zajló háború miatt csúszik a határozat életbelépése. Az EU döntése szerint 2024-ben minden országnak véglegesen át kell állnia a választott téli vagy nyári időszámításra, és ezután elvileg több óraátállítás már nem lesz. Így talán ez lehet majd az egyik utolsó óraátállítás.
Az óraátállítás története a 18. századig nyúlik vissza, de igazán csak az első világháború során kapott erőre. A britek, a franciák és a németek azt remélték, hogy az óra átállításával spórolni lehet majd a szénfogyasztáson. Később az óraátállítással az üzletek forgalmát szerették volna növelni.
Az óraátállításhoz az emberi szervezet nehezen alkalmazkodik. Ilyenkor dekoncentráltság, levertség, ingerlékenység jelentkezhet néhány napig, sőt a hormonháztartás is felborulhat.
Dr. Hermánné Fogarassy Éva alvásterapeuta a Pannon Rádió Presszó című műsorában elmondta, szerencse, hogy az óraátállítás mindig hétvégére esik.
„Azt kell mondjam, hogy főleg a tavaszi óraátállítás után körül-belül egy-két hét kell ahhoz, hogy úgy igazán átálljon a szervezetünk, mert itt nemcsak az alvásunk változik meg, hanem gyakorlatilag az összes életfolyamatunkat át kell rendezze a szervezetünk. Biztos, hogy ezt mindenki megérzi, nagyon kell arra figyelni, hogy az óraátállítást követő hétfő például nagyon sok balesettel jár, a szívinfarktusok száma is megemelkedik, tehát az az első pár nap egy komolyabb figyelmet igényel.”
Kutatások szerint a tavaszi óraátállítást követő első éjszakán mintegy 40 perccel alszunk kevesebbet, de ez idővel 19 percre csökken, és az elveszett idő teljesen nem tűnik el. Azt pedig igenis megérzi a szervezetünk, ha mesterséges módon megbontjuk az évmilliók során kialakult biológiai ritmusunk. Egyébként több szakember is úgy vélekedik, hogy a téli időszámítás lenne számunkra a megfelelőbb.

Egy órával tovább lesz világos

Ma hajnali 2 órakor előre, vagyis 3 órára
tekertük az óra mutatóját.
Ma március 26-a, vasárnap van.
A nyári időszámítás mindig
március utolsó vasárnapján kezdődik.
Már évek óta vita van akörül,
hogy szükség van-e az óraátállításra.
2019-ben az Európai Parlament
megszavazta az átállítás eltörlését.
A végső döntési határidőt azonban a jövő évre halasztotta.
Jövő év 2024. lesz.
Ez azt jelenti, hogy minden országnak
véglegesen át kell állnia a választott
téli vagy nyári időszámításra.
Ezután elvileg több óraátállítás már nem lesz.
Így talán ez lehet majd az egyik utolsó óraátállítás.
Az óraátálláshoz az emberi szervezet
nehezen alkalmazkodik.
Ilyenkor figyelmetlenség, fáradékonyság,
feszültség jelentkezhet pár napig az embereknél.
Kutatások szerint a tavaszi óraátállítás
első éjszakáján 40 perccel alszunk kevesebbet.
Több szakember szerint a téli időszámítás lenne
a legmegfelelőbb az emberi szervezetnek.


Mégsem kell háromrétegű maszk az iskolában

Nem igaz, hogy csak háromrétegű maszkokban járhatnak szeptembertől iskolába a diákok. Ezt mondta ma dr. Predrag Kon.

A járványügyi szakember a Happy Televízióban úgy fogalmazott: a gyerekek bármilyen maszkot viselhetnek, orvosit, vászont vagy egyebet.
Kon szerint egyébként is, amennyiben felgyorsul a járvány terjedése, azonnal bezárják az iskolákat és áttérnek az online oktatásra.
Mint ismeretes a szerb válságstáb döntése értelmében az iskolákban szeptember elsején kezdődik az oktatás. A gyermekeknek szinte végig maszkban kell lenniük a tanintézményekben.

Mégsem kell 3 rétegű maszk az iskolában

Dr. Predrag Kon azt mondta, nem kell 3 rétegű maszkot viselniük a diákoknak az iskolában.

Dr. Predrag Kon 1 szerb
járványügyi orvos.
Tegnap Dr. Predrag Kon
azt mondta, hogy szeptembertől
3 rétegű maszkot kell viselniük
a tanulóknak az iskolákban.
Tegnap augusztus 16-a,
vasárnap volt.
Az orvos azt mondta,
hogy a 3 rétegű maszk
jobban véd a koronavírus ellen.
Ma már azt mondta
Dr. Predrag Kon,
hogy nem igaz az,
hogy csak 3 rétegű
maszkot viselhetnek
a tanulók az iskolákban.
Ma augusztus 17-e,
hétfő van.
Az orvos azt mondta,
hogy bármilyen maszkot
viselhetnek a tanulók
szeptembertől az iskolákban.
Szeptember 1-jétől
kezdődik a tanítás
a szerbiai iskolákban.
Szeptembertől a tanulóknak
kötelező lesz
a maszk viselése
az iskolákban.
Maszkkal lehet védekezni
a koronavírus ellen.
Dr.Predrag Kon azt is mondta,
hogy ha szeptembertől
még több koronavírusos
beteg lesz Szerbiában,
akkor be fogják zárni
az iskolákat,
és az interneten keresztül
lesz a tanítás.
Távoktatásnak nevezzük
az interneten keresztül
történő tanulást.


Ingyenes mellrákszűrést végeznek ma Szabadkán

Október a mellrák elleni küzdelem hónapja, ennek kapcsán Szerbia 11 városában végeznek szűrővizsgálatokat. Szabadkán az akció vasárnap kezdődött, de ma 18 óráig bárki részt vehet a vizsgálatokon.

A daganatos betegségek kialakulását nem lehet megakadályozni, azonban az elváltozásokat korán fel lehet fedezni. A prevenciós vizsgálatok megkönnyíthetik a gyógyulást.
Koza Erika: „Járok rendszeresen, ahogy tehetem. Most a helyzet nem engedi, épp ezért úgy gondoltam, hogy kihasználom ezt az alkalmat.”
Szabadka főterén áll a mozgó rendelő, amely a szükséges vizsgálati eszközökkel van felszerelve.
Dr. Jelica Vukmirović radiológus: „A nők tünetmentesek, vagyis nincs jelen semmilyen nehézség. A betegség korai felfedezése pedig nagymértékben megnöveli a gyógyulás és a megfelelő kezelés lehetőségét és sikerességét. Vagyis a nők meggyógyulhatnak, ellentétben azzal, ha kései a diagnózis, akkor már halálos betegségről van szó.”
A kétnapos ingyenes szűrővizsgálatot a belgrádi Nők a Nőkért egyesület szervezte, a szabadkai Egymásért civil szervezet pedig támogatta. A cél, hogy felhívják a nők figyelmét a betegség korai felfedezésének fontosságára.
Milica Pećerić, az Egymásért civil szervezet elnöke: „A legfontosabb a megelőzés. A megelőzés a korai felfedezés értelmében, az önvizsgálattal kezdve, amelyet minden nőnek saját magának kell megtennie havonta. Ultrahangos vizsgálatot 45 éves korig évente kell elvégeztetni, amennyiben nincs családi kórkép ezzel kapcsolatban, illetve más ajánlás, ami miatt gyakrabban kellene. Ezt természetesen az orvos ajánlására kell elvégezni, mammográfiai vizsgálatot évente egyszer vagy kétévente, attól függően, hogy mit ajánl az orvos 45 év felett.”
Hivatalos adatok alapján a mellrák továbbra is vezető betegségnek számít Szerbiában. Az országban évente 4500 nőnél diagnosztizálják ezt a betegséget, amelynek következményeibe 1700-an halnak bele.

Ingyenes mellrákszűrés Szabadkán

Ma délután 6 óráig ingyenes mellrákszűrést végeznek Szabadka központjában.

Ma október 11-e, hétfő van.
Október a mellrák elleni küzdelem hónapja.
Ennek alkalmából Szerbia 11 városában
végeznek ingyenes szűrővizsgálatokat.
A mellrák 1 súlyos betegség a nőknél.
A szűrővizsgálatok alkalmával
az orvos időben észre tudja venni,
hogy a nőnek mellrákja van.
A mellrákból meg lehet gyógyulni.
Szabadka főterén áll a mozgó rendelő.
A mozgó rendelőben minden szükséges
vizsgálati eszköz megtalálható.
Ahhoz, hogy a mellrákos nő meggyógyuljon,
időben fel kell fedeznie a betegséget az orvosnak.
A 45 év feletti nőknek ajánlott
évente 1-szer mammográfiai vizsgálatra menniük.
A mammográfiai vizsgálat mutatja ki a mellrákot.
Szerbiában évente 4500 nőnél mutatják ki ezt a betegséget.
Ebbe a betegségbe évente 1700 nő
hal bele Szerbiában.
Fontos elmenni minden nőnek
mellrákos szűrővizsgálatra.


Megtorpant az oltakozás Szerbiában

156 új koronavírusos esetet regisztráltak, és egy beteg hunyt el a covid-19 betegség következtében az elmúlt 24 órában. Kórházban 289 pácienst kezelnek koronavírus-fertőzéssel, közülük heten vannak lélegeztetőgépen.

Belgrád felnőtt lakosságának mintegy 54 százaléka kapott oltást. Az átoltottak száma a 720 ezerhez közelít. A városvezetés arra kéri a nem beoltottakat, hogy azonnal oltakozzanak, ezzel ugyanis magukat és a környezetüket is óvják a súlyos megbetegedéstől.
A stábunk által megkérdezett Belgrádban tanuló egyetemisták azt mondják, már felvették az oltást vagy tervezik az oltakozást.
Luka Đurić, Šabac: „Elsősorban a nagyszüleim miatt vettem fel az oltást. Véleményem szerint, ha mindenki minél előbb oltakozna, előbb térhetnénk vissza a régi életünkhöz. Én semmilyen mellékhatást nem tapasztaltam. Mindenkinek ajánlom, hogy oltakozzon.”
Milašinović Ivana még nem vette fel az oltást: „Azért nem oltakoztam, mert még nem tervezek külföldre utazni az egyetemi elfoglaltságok miatt. De mindenféleképp tervezem beoltatni magam.”
Az egyetemisták azt is elmondták, hogy baráti köreikben sokan kételkednek a vakcinnációban és óvakodnak attól, hogy beoltassák magukat.
Nina Stakić: „Amit a barátaimnál tapasztalok az a bizonytalanság, a bizalmatlanság. Sok esetben ez politikai nézetekhez köthető, bizalmatlanság az állam és a rendszer iránt. Ez az oltakozás iránti bizalmatlanságban is tükröződik.”
Mladen Brkić: „Sok, úgymond összeesküvés elmélet kering, hogy meddőséget okoz, hogy chipeket helyeznek el bennünk és hasonlók. De én úgy gondolom ezek hülyeségek, nincsenek tudományos alapjaik és nem kell félni. Ha az orvosok megegyeztek abban, hogy oltakoznunk kell, kik vagyunk mi, hogy felülbíráljuk őket.”
A 18 és 30 év közöttiek mindössze 17 és fél százaléka oltakozott eddig Szerbiában, pedig az egészségügyi szakemberek szerint nekik kéne a leginkább oltakozniuk. Az ő körükben kering ugyanis a leginkább a koronavírus és ők azok, akik a legkönnyebben átadhatják azoknak, akiknél súlyosabb szövődményeket okozhat a vírus jelenléte.
A belgrádi oltóhelyek kongnak az ürességtől. Azon kevesek is, akik oltakozni jönnek, többnyire külföldről érkeznek.
Vjekoslav Vuković Bosznia-Hercegovinából érkezett a szerb fővárosba: „A fiatalok még mindig az erős immunrendszerben bíznak. Nem tudjuk hogyan, milyen irányba alakulnak még a dolgok, lesznek-e új mutációk vagy nem. A megelőzés miatt én is beoltattam magam és remélem, hogy ezt mások is megteszik.”
Tijana Mitić, az oltóhely koordinátora arra panaszkodik, hogy az oltakozók száma minimálisra csökkent. Szerinte a fiataloknak fontos lenne megérteniük, hogy nem csak magukat, hanem másokat is veszélyeztetnek azzal, ha nem oltatják be magukat.
„Átadják a fertőzést az idősebb hozzátartozóiknak. De olyan esetek is voltak, hogy a fiataloknál alakult ki súlyos klinikai kép. Leginkább a saját egészségük és a hozzátartozóik egészsége kellene, hogy motiválja őket az oltakozásra.”
Belgrádban több mint 20 oltóhelyen lehet előzetes bejelentkezés nélkül is oltakozni.

Lelassult az oltakozás Szerbiában

Szerbiában csökkent az oltakozási kedv.
Ez azt jelenti, hogy kevesebben veszik fel
a koronavírus elleni védőoltást az országban.
Belgrádban is kevesebben veszik fel a védőoltást.
Belgrád Szerbia fővárosa.
Belgrádban az oltópontok szinte üresek.
Akik védőoltásra mennek, azok is külföldiek.
Belgrád vezetői arra kérik az embereket,
hogy minél előbb vegyék fel a koronavírus elleni védőoltást.
Belgrád vezetői azt mondják,
hogy a védőoltással tudják az emberek megvédeni magukat
és a környezetüket a megbetegedés ellen.
Belgrád felnőtt lakosságának több mint fele vette fel eddig
a koronavírus elleni vakcinát.
A megkérdezett Belgrádban tanuló egyetemisták
azt mondják, hogy már felvették vagy tervezik
a védőoltás felvételét.
A megkérdezett fiatalok azt is elmondták,
hogy a baráti társaságukban vannak olyanok is,
akik nem merik felvenni a védőoltást, mert nem bíznak benne.
Szerbiában eddig kevés az a 18 év és 30 év közötti ember,
aki felvette a koronavírus elleni vakcinát.
Az orvosok szerint a fiataloknak is
nagyon fontos lenne felvenni a védőoltást.
Az orvosok azt mondják, hogy a fiatalok
magukat és másokat is veszélyeztetnek,
ha nem veszik fel a védőoltást.
Belgrádban több mint 20 oltópont várja az embereket.
Ezeken az oltópontokon előzetes bejelentkezés nélkül is
fel lehet venni a koronavírus elleni vakcinát.


Hamvazószerda van

Megkezdődött a húsvétot megelőző 40 napos böjt. A visszafogottság, a lelki és testi megtisztulás időszaka következik a keresztény hívők számára.

Az egész világon a katolikus templomokban ilyenkor szentmiséken várják a híveket hamvazkodásra, így Vajdaságban is. Hamvazószerda jelöli a húsvét előtti 40 napos nagyböjt kezdetét, ami a hívek számára testi-, lelki rákészülődés a kereszténység legnagyobb ünnepére.
Az egyház előírja, hogy minden nagykorú hívő köteles böjtöt tartani, kivételt képeznek ez alól az idősek, betegek és a várandós anyák. Ettől függetlenül vannak, akik hajlott koruk ellenére is lehetőségeikhez képest tartják a böjtöt.
Sinka Mária, Szabadka: „Mivel már hetven felett vagyok, úgy tartom a böjtöt, hogy megvonom magamtól azokat az ételeket, amelyeket kedvelek. Önmegtartóztatást tanúsítok. Nem eszem húst, többet imádkozom. Szentmiséken részt veszek és igyekszek segíteni a rászoruló embereken.”
A hamvazkodás már az ősi keresztényeknél kezdődött. A hívek alázatosságból és vezeklésként hamut szórtak a fejükre. Egyházi szertartásként a XII. századtól vált általánossá. A katolikusok az előző évben megszentelt barkát égetik hamuvá, amit a pap megszentel és ezzel a hívek homlokára a szertartás keretében keresztet rajzol a bűnbánat jeléül.
Napjainkra már fellazultak a Nagyböjt szigorú szabályai. Csak hamvazószerdán és nagypénteken van szigorú hústilalom.
Szakály József, plébános, Munkás Jézus templom, Szabadka: „Azzal, hogy testileg böjtölünk, testileg fegyelmet - bizonyos értelemben - kényszerítünk önmagunkra, tulajdonképpen arra teszünk kísérletet, hogy sokkal jobban a lelkiekre figyeljünk és a lelkiekre összpontosítsunk.”
A plébános egyúttal felhívja a figyelmet arra is, hogy a híveknek a lelki gyakorlatokon is minél gyakrabban részt kell venniük a Nagyböjt időszakában. Erre Szabadkán többször is alkalom nyílik majd az elkövetkező hetekben.

KÉK-hírek: Hamvazószerda van

Hamvazószerda a húsvét előtti 40 napos böjtöt jelenti.

A 40 napos böjtöt Nagyböjtnek nevezzük.
40 napig lelki és testi megtisztulás kell, hogy legyen az embereknél.
Lelki megtisztulás az imádkozást jelenti a templomban és otthon.
A testi megtisztulás például, hogy 40 napig nem eszik az ember húst.
A húsvét előtti 40 napos böjtöt a keresztény hívek tartják be.
A keresztény hívő ember az, aki Jézus Krisztusban hisz és hozzá imádkozik.
A 40 napos böjtöt be kellene, hogy tartsa minden ember, aki elmúlt 18 éves.
A 40 napos böjtöt nem kell, hogy betartsa a beteg ember, az idős ember és az a nő, aki kisbabát vár.
Az idős ember öregembert jelent.
Hamvazószerdán misék vannak a templomokban.
Mise az, amikor a pap mesél az embereknek Jézus Krisztusról.
A mai világban már nincs olyan szigorú böjt, mint régen.
Hamvazószerdán és nagypénteken tilos húst enni.
Nagypéntek húsvét előtte pénteken van.


Keddtől lépnek hatályba az új intézkedések Szerbiában

Új intézkedéseket fogadott ma el a szerb kormány a koronavírus-járvány terjedésének lassítása érdekében. Ezek kedd reggel lépnek életbe.

Az új szabályokat 10 napra hozták meg, ezt követően felülvizsgálják a járványhelyzetet az országban.
Az új szigorítások értelmében kedden 18 órától bezárnak az éttermek, kávézók, szórakozóhelyek, fogadóirodák és bevásárlóközpontok, szinte minden, kivéve a gyógyszertárakat, a benzinkutakat és az élelmiszerboltokat. A válságstáb javaslatára a maszkhasználatra vonatkozó intézkedést is meghoztak. Eszerint kötelező zárt helyen viselni a maszkot, valamint nyílt térben is, amennyiben elkerülhetetlen a személyes érintkezés. A kijárási tilalom bevezetése nem került szóba a válságstáb pénteki ülésén - mondta dr. Srđa Janković, immunológus.
Dr. Srđa Janković, immunológus: „Sokkal többet beszélnek a kijárási tilalomról az emberek, mint a válságstábban bárki. Egyáltalán nem is tárgyaltunk a bevezetéséről, de nem is lenne szükségszerű, mert ha ezeket az intézkedéseket, amelyeket javasoltunk, végrehajtják, akkor minden, kijárási tilalomhoz hasonló dolog feleslegessé válik, azaz soha nem is lesz szükséges. Ez a mi álláspontunk. Ebben a pillanatban a kijárási tilalom nem céltudatos intézkedés, ezek a céltudatos intézkedések, amelyeket javasoltunk. Ha ezeket elfogadják, és mindannyian be is tartjuk őket, akkor teljesen felesleges lesz még csak beszélni is a kijárási tilalomról.”
Tilos a gyülekezés, zárt és nyitott helyen is. Legfeljebb öt személy lehet egyszerre egy helyen. Kivételt képeznek a munkahelyek, iskolák, bevásárlóközpontok és a hasonló objektumok. Ezeken a helyeken egy személy számára négy négyzetméternyi területet kell biztosítani. A kormány rendelkezése értelmében emellett biztosítani kell az otthoni munkát minden olyan esetben, ahol ez megoldható.
Zlatibor Lončar, egészségügyi miniszter, Szerbia: „Lehetővé kell tenni mindenki számára, ahol lehet, az otthonról való munkavégzést. Ennek két oka van. Az egyik az, hogy ne legyenek kapcsolatok a munkaközösségben, a másik pedig a tömegközlekedés tehermentesítése. Emellett erősíteni fogjuk a városi tömegközlekedést, több jármű lesz, hogy kisebb legyen a tömeg. Amikor a jármű a feléig tele lesz, nem fog megállni a következő megállóban, hanem tovább fog menni, hogy megtartsuk ezt az 50 százalékos telítettséget, és természetesen a járműveken is viselni kell a maszkot.”

Emellett szigorúbban ellenőrzik majd a maszkviselést a tömegközlekedési eszközökön, valamint a házi karantén és a többi intézkedés betartását is, amelyeket a járvány terjedésének megfékezésére hoztak. A szigorítások kedd reggel lépnek életbe és 10 napig lesznek érvényben, ezt követően felülvizsgálják a járványhelyzetet az országban.

Keddtől újabb szigorítások Szerbiában

Keddtől újabb szigorításokat vezetnek be Szerbiában.

Kedd november 24-e lesz.
Szerbiában újra sok
a koronavírusos beteg.
A szigorítások azért
kellenek, hogy
kevesebb koronavírusos
beteg legyen az országban.
Szigorítás lesz például,
hogy keddtől
este 6 órától
reggel 5 óráig
bezárnak az éttermek,
a kávézók, a szórakozóhelyek,
a fogadóirodák,
a bevásárlóközpontok.
A szigorítás nem vonatkozik
a gyógyszertárakra,
a benzinkutakra
és az élelmiszerboltokra.
Továbbra is kötelező
maszkot viselni
zárt térben.
Kötelező maszkot
viselni nyílt téren is,
akkor, ha nem lehet
a 2 méteres távolságot
betartani.
Szigorítás lesz az,
hogy tilos a gyülekezés
zárt és nyílt téren is.
Maximum 5 ember
lehet egyszerre
1 helyen.
Ez a szigorítás
nem vonatkozik
a munkahelyekre,
az iskolákra,
a bevásárlóközpontokra,
és a hasonló helyekre.
Ezeken a helyeken is
fontos betartani
a 2 méteres
távolságtartást.
A munkahelyeknek
biztosítani kell
az otthoni munkavégzést
az alkalmazottaknak,
ha ez megoldható.
Szigorúan ellenőrzik
a maszkviseletet
a tömegközlekedési
járműveken.
Szigorúan ellenőrzik
a házi karantén
betartását is.
A szigorításokat
10 napra hozták meg.
Ha továbbra is sok lesz
a koronavírusos beteg
Szerbiában, akkor
meghosszabbíthatják
ezeket a szigorításokat.


Segítsünk Sanyi bácsinak - senkije sincs, tízezer dinárból él havonta

Hosszú ideig kőművesként dolgozott, majd több mint tíz évig birkatenyésztéssel foglalkozott, az utóbbi években viszont kora és betegségei miatt nem tud semmilyen munkát vállalni.

Az elmondások szerint valaha nagyon dolgos ember volt, és jó körülmények között élt a kelebiai Varga Sándor. Felesége 28 évnyi házasság után hunyt el 9 évvel ezelőtt. Családi okok miatt akkor el kellett hagynia a házat, amelybe sok munkát és pénzt fektetett. Azóta áldatlan körülmények között él, és egészsége is megromlott.
Mivel a 80 éves bácsinak nem volt bejelentett munkahelye, ezért nem jogosult nyugdíjra. Családja, gyermekei nincsenek.
„Magam élek, a szociális központból kapok 10 000 dinárt, abból kifizetem az orvosságot, 4 000 dinár körül elmegy az orvosságra, ami marad, abból élek. Kapok tőlük 1 köbméter fát egy télen. Kérdezem én magukat 1 köbméter fa meddig elég” - mondta Varga Sándor.
Sanyi bácsi hozzátette, rokonai, barátai már mind elhunytak, nem maradt senkije. A Caritason kívül más segítségre nem számíthat. Valamikor a galambászat volt a hobbija, amivel díjakat is nyert. Most is van néhány galambja, egy kutyája és egy macskája, ők nyújtanak egy kis örömet a mindennapjaiban. „Tüzelőre volna szükségem, de emígy ruházatom van, hát tüzelőre, ennivalóra. A Caritastól kapok, amikor van nekik, akkor hoznak.”
Ric Gábor, a Szabadkai Caritas igazgatója ezúttal sem jött üres kézzel. Elmondta, hogy a szervezet éves szinten körülbelül 400 csomagot oszt ki, és mintegy 100-120 család van a látókörükben, akik hasonló szintű segítséget igényelnek, mint Varga Sándor bácsi.
Ric Gábor, igazgató, Szabadkai Caritas : „Mi közvetítők vagyunk, amit mi kapunk vagy megpályázunk, azt tudjuk tovább adni. Ha tudunk általában élelmiszercsomagot adunk, ruhacsomagokat adunk, illetve segítünk az embereknek, hogy eljussanak az intézményekbe: az orvoshoz, a Szociális Központba, a különböző bizottságokra, a gyógyszertárba vagy a postára.”
Varga Sándornak, mint hallottuk, elsősorban tüzelőre és élelmiszerre lenne szüksége, de mint láthatjuk, a házra is ráférne a festés, javítás. Aki szeretné támogatni Sándor bácsit, a Szabadkai Caritas irodájában, a 024-559-139-es telefonszámon jelentkezhet. AZ ÉRINTETTEK KÉRÉSE, HOGY A KAPCSOLATFELVÉTEL CSAK A CARITAS IRODÁN KERESZTÜL TÖRTÉNJEN, NE SZEMÉLYESEN!

Segítsünk Sanyi bácsinak!

Segítsünk Sanyi bácsinak, a szegény sorsú szabadkai lakosnak!

Varga Sándor Kelebián él,
egy kis romos házikóban.
Sanyi bácsi hosszú ideig kőműves
mesterként dolgozott.
Sanyi bácsi több mint 10 évig
birkatenyésztéssel is foglalkozott.
Sanyi bácsi 80 éves.
Sanyi bácsi a betegségei és a kora miatt
már nem tud munkát vállalni.
Sanyi bácsinak a felesége 9 évvel ezelőtt hunyt el.
Sanyi bácsinak családja, gyermekei nincsenek.
Sanyi bácsi teljesen egyedül él,
nagyon rossz körülmények között.
Sanyi bácsi nem kap nyugdíjat.
Havi 10 ezer dinárt kap a szociális központból.
Ez nagyon kevés pénz.
Sanyi bácsinak egyedül a szabadkai Caritas segít.
A Caritas 1 szervezet, amely
a szegény sorsú embereknek és családoknak segít.
Sanyi bácsinak tüzelőre és ennivalóra lenne szüksége.
A szegény sorsú Sanyi bácsi
nagyon rossz körülmények között él,
ezért aki csak tud, segítsen neki!
Aki szeretné támogatni Sanyi bácsit,
az a Szabadkai Caritas irodáját,
a következő telefonszámot hívja:
024-559-139
Kérjük, hogy a jó szándékú emberek
csak a Caritas irodáját keressék fel
és ne személyesen a szegény sorsú embereket.


Iskolatáskákat szenteltek meg

Táskaszentelő szentmisét tartottak ma a szabadkai Munkás Jézus templomban. Az eseményt második éve tartják meg a kertvárosi plébánián.

Kovács Gyöngyi a kislányát kísérte el a táskaszentelő szentmisére. Fontosnak tartja ezt az eseményt, akárcsak a keresztény értékeket: „Már elsőbe, amikor beiratkoztunk, fontosnak tartottuk a férjemmel, hogy átadjuk neki is ezt a tradíciót – mert nekünk is átadták a szüleink – hogy ő is részt vegyen a hittanon és felvegye a szentségeket. És legfőképp ez volt az, amiért szerettük volna, hogy a lányunk is szépen, időben, felvegye ezeket a szentségeket.”
Stipić Léna negyedikes is elhozta az iskolatáskáját a tanévnyitó szentmisére. Egyébként is rendszeresen jár a kertvárosi templomba: „Azért jöttem el ide, mert nagyon szeretek ide jönni. És, mivelhogy táskaszentelő van, hogy megszenteljék a táskámat.”
Kovács Luca Heléna harmadikos. Számára mindig külön élmény a táskaszentelés: „Jönni szoktam a misékre, és most is eljöttem. A táskaszentelés nekem meg azt jelenti, hogy szerintem ez egy jó dolog, most van a tanévnyitó is, ilyenkor megszentelik a táskákat, és szerintem ez nagyon jó dolog.”
Rostyák Áron, elsős, kissé megszeppenve érkezett a táskaszentelőre. Mivel hittanos, ezentúl rendszeresen jár majd templomba. Iskolatáskájába pedig mindent bepakolt.
A táskaszentelő szentmisét Zapletán Géza, a kertvárosi Munkás Jézus templom plébánosa celebrálta. Táskaszentelőt ebben a templomban második alkalommal tartottak: „Tavaly ősszel volt először. A korábbi években az volt a gyakorlat, hogy a Székesegyházban tartottak táskaszentelőt a város összes hittanos diákja részére. Ez azonban nem nagyon vált be, mert innen a Kertvárosból is kevesen vettek részt az ottani táskaszentelőkön, az egy kicsit messzebb volt a gyerekeknek, szülőknek. És csak kis hányaduk jutott el az ottani szentmisére. Ezért tavaly úgy döntöttem, hogy külön megtartjuk itt, a mi templomunkban a táskaszentelőt.”
A plébános hozzátette, mivel új tanévet kezdtünk, erre lélekben is rá kell hangolódni, éppen ezért a táskaszentelés egy ünnepélyes aktus a tanév elején. A lelki ráhangolódás különösen fontos azon hittanos diákok részére, akik majd a tanév végén szentségben részesülnek, elsőáldozók vagy bérmálkozók lesznek.

Iskolatáskákat szenteltek meg

Táskaszentelő szentmisét tartottak tegnap a szabadkai Munkás Jézus-templomban.

Tegnap szeptember 25-e, vasárnap volt.
Az eseményt második éve tartják meg
a kertvárosi templomban.
Sok szülő és gyermek vett részt
a tegnapi táskaszentelő szentmisén.
A szülők és a gyerekek számára is fontos,
ez az esemény.
A táskaszentelő szentmisén az általános
iskolák alsós diákjai vettek részt
és az ő táskájuk lett megszentelve.
A táskaszentelő szentmisét
Zapletán Géza, a kertvárosi
Munkás Jézus-templom plébánosa tartotta meg.
Plébános ugyanazt jelenti, mint a pap.
A plébános elmondta, hogy a korábbi években
a szabadkai székesegyházban volt megtartva
a táskaszentelő szentmise.
Arra azonban kevés szülő és gyerek
jutott el a kertvárosból, ezért a plébános
úgy döntött, hogy a Munkás Jézus-templomban
is megszervezi a táskaszentelőt.
A plébános elmondta, a hittanos diákoknak
fontos lélekben is felkészülni a tanévre,
ezért is van szükség a táskaszentelő szentmisére.


Népkonyha nyílt a szabadkai Bajnát Helyi Közösségben

A város területén ez már a 34. olyan pont, ahol ételt osztanak a rászorulóknak.

A frissen megnyílt bajnáti népkonyha listáján 23 személy szerepel, Szabadkán pedig összesen 1200 felhasználó kap meleg ételt és higiéniai eszközöket. A rászorulók listáját a Vöröskereszt és a helyi közösségek javaslata alapján állítják össze az illetékesek.
Az önkormányzat évente 33 millió dinárt biztosít a Népkonyha program számára.

Újabb népkonyha nyílt Szabadkán, a Bajnát Helyi Közösségben.

A népkonyhán meleg ételt és italt osztanak
a rászorulóknak.
A népkonyhán higiéniai eszközöket is osztanak
a rászorulóknak.
Higiéniai eszköz például a szappan, a fogkrém, a fogkefe.
Rászoruló ember például az,
akinek nincs hol aludnia, és nagyon kevés pénze van
ételt vagy italt vásárolni.
Szabadka területén a bajnáti népkonyha
már a 34. olyan hely,
ahol ételt osztanak a rászorulóknak.
A bajnáti népkonyha listáján 23 rászoruló van.
Ez azt jelenti, hogy 23 személy kap ételt
a bajnáti népkonyhán.
Szabadkán összesen 1200 személy kap meleg ételt
és higiéniai eszközöket.
A Vöröskereszt és a helyi közösségek
javasolják, hogy kik legyenek a népkonyha listáján,
vagyis hogy kik kapjanak ételt a népkonyhán.


Élelmiszer- és tisztálkodási csomagokat osztottak ki a rászorulóknak

Az akciót a szabadkai Vöröskereszt szervezte. A csomagosztást a szegénység elleni küzdelem világnapjára időzítették.

A szabadkai Erős Nándor 8600 dináros segélyből él. Elsőként érkezett a csomagért: „Hát, ebben a mai helyzetben éppen jókor jön minden csomag, ebben a szegény világban.”
Cukor, só, liszt, olaj, tészta, bab, rizs, lekvár és konzervek – ezekből áll az élelmiszercsomag. A tisztálkodási csomagban szappan, fogkrém, fogkefe, mosópor, mosogatószer és toalettpapír van.
Ilija Đukanović, szociális és egészségügyi kérdésekkel megbízott tanácstag, Szabadka: „Idén a város költségvetésében 4,9 millió dinárt láttunk elő az élelmiszer- és tisztálkodási csomagokra. Összesen 1800 élelmiszercsomagról és 255 tisztálkodási csomagról van szó.”
Szabadka város idén több pénzt biztosít a rászorulók csomagjaira.
Siniša Trajković, titkár, Vöröskereszt, Szabadka: „Idén ezekre a csomagokra a költségvetés módosítása után valamivel többet fordítanak, mint amennyit terveztek. 4 millió dinárt terveztek, végül 4,9 millió dinárt adtak.”
Hogy ki a rászoruló? Az, aki felkerül a szabadkai Szociális Munkaügyi Központ listájára.
Miodrag Varo, munkatárs, Vöröskereszt, Szabadka: „Van még 300-400 idősebb, tehát 65 éven felüli, aki sem a szociális segélyt nem kapja, a nyugdíja pedig túl alacsony ahhoz, hogy ki tudja bírni, önerőből ki tudja húzni holnapig. Ezeknek az embereknek szoktunk segíteni.”
A télre szánt csomagok osztását hagyományosan a szegénység elleni küzdelem világnapján kezdik. A város jóvoltából hétfőn összeállított mintegy 600 élelmiszer- és 80 higiéniai csomagot már aznap átadták a szabadkai Vöröskereszt épületében és a helyi közösségekben.

Csomagokat osztottak ki a szegény sorsú embereknek

Élelmiszer- és tisztálkodási csomagokat osztott ki ma a szabadkai Vöröskereszt.

Ma október 17-e, hétfő van.
A csomagokat a szegény sorsú személyek
kapták el a szabadkai Vöröskereszt épületében.
Az élelmiszercsomagokban cukor, só, liszt, olaj,
tészta, bab, rizs, lekvár és konzervek vannak.
A tisztálkodási csomagban szappan,
fogkrém, fogkefe, mosópor, mosogatószer
és toalettpapír van.
Összesen 1800 élelmiszercsomagot
és 255 tisztálkodási csomagot osztanak ki
a szabadkai Vöröskereszt épületében
és a város helyi közösségeiben.
Azok a szegény sorsú emberek kapják
a csomagokat, akik fenn vannak
a szabadkai Szociális Munkaügyi Központ listáján.
A Vöröskereszt a kisnyugdíjasokat is támogatja.


Tankönyveket kaptak szabadkai diákok

A szerb, mint nem anyanyelv tantárgyhoz szöveg- és feladatgyűjteményeket osztottak ki a szabadkai Kosztolányi Dezső Tehetséggondozó Gimnáziumban.

Vajdaságban 34 középiskolában összesen 1400 diák és tanár veheti át a kiadványt. A megjelent segédtankönyvek olyan feladatsorokat tartalmaznak, amelyek a mindennapi életben a funkcionális nyelvhasználatban, a szókincsbővítésben segítenek.
A könyveket az újvidéki Forum Könyvkiadó Intézet adta ki a Magyar Nemzeti Tanács támogatásával. Ugyanezeket a segédtankönyveket az adai Műszaki Iskolába is eljuttatták.
De Negri Ibolya, tag, Végrehajtó Bizottság, MNT: „Immár második alkalommal a középiskolások első osztályos diákjai számára segédtankönyvet adunk át, ajándékozunk, amely tulajdonképpen a szerb mint környezetnyelv oktatásához segít. Úgy gondoljuk, hogy ezzel a segédtankönyvvel sokkal hatékonyabban tudják a diákok majd elsajátítani a szerb nyelvet, hiszen olyan tananyagot, szöveggyűjteményt, feladatsort tartalmaz, amely a mai diákokhoz szól.”

Tankönyveket kaptak a szabadkai diákok

Ma tankönyveket kaptak a szabadkai diákok.

Ma október 9-e, szerda van.
A Kosztolányi Dezső Tehetséggondozó Gimnázium diákjai kaptak tankönyveket.
A tankönyvek a szerb, mint nem anyanyelv tantárgyhoz kellenek.
A tankönyvek megkönnyítik a szerb nyelv tanulását a diákoknak.
Vajdaságban 34 középiskolában fogják kiosztani a tankönyveket.
Összesen 1400 diák fog kapni tankönyvet.
A középiskola 1. osztályában tanuló diákok kapják a tankönyveket.


Már most kezdjék el gyűjteni a számlákat!

Harminc autót és tíz belgrádi lakást is lehet nyerni a Vedd el a számlát, és nyerj! elnevezésű állami nyereményjáték újabb körében, amelynek célja, hogy visszaszorítsa a feketegazdaságot Szerbiában.

Már most el lehet kezdeni a számlagyűjtést. A pénztári számlák érvényessége szeptember elsejétől kezdődik.
Minden Szerbiában élő felnőtt polgár részt vehet a játékon. Postaköltséget nem számolnak fel.
A nyereményjáték két körös lesz, az első körben beérkezett számlák, illetve borítékok részt vesznek a második kör sorsolásán is.
Egy borítékban 10 pénztári számlát kell elküldeni, amelyek egyenkénti értéke minimum 100 dinár.
Az első kör vége újévkor lesz.

Már most el lehet kezdeni gyűjteni a számlákat.

Szeptember 1-jétől
kezdődött 1 olyan
nyereményjáték Szerbiában,
ahol gyűjteni kell
a pénztári számlákat.
A nyereményjáték neve
a Vedd el a számlát
és nyerj!
A nyereményjátékban
30 autót és 10 belgrádi lakást
lehet nyerni.
A nyereményjátékban
minden nagykorú
szerb állampolgár
részt vehet.
Nagykorú az,
aki betöltötte
a 18. életévét.
A Vedd el a számlát,
és nyerj! nyereményjátékban
10 számlát kell 1 borítékba rakni,
és elvinni a postára.
Minden számla összege
minimum 100 dinár kell,
hogy legyen.
Nem kell postaköltséget fizetni
a postán azért, hogy beadja
az ember a borítékot.
A nyereményjáték 2 körös lesz.
A nyereményjáték
1. körének a vége újévkor lesz.
Újév 2021. január 1-jén lesz.
Minden boltban,
üzletben kötelező
számlát adni
a vásárlónak.
Vannak olyan boltok,
üzletek, ahol nem adnak
számlát a vásárlónak.
Ez tilos.
A Vedd el a számlát,
és nyerj! játék azért van,
hogy minden bolt és
üzlet adjon számlát
a vásárlóknak.
Feketegazdaságnak
nevezzük azt, amikor
a vásárlók nem kapnak
számlát.
A feketegazdaság
büntetendő.


Éjféltől már kérhetik a fiatalok a 100 eurós állami támogatást

Az a tinédzser is megkaphatja a pénzt, akinek nincs bankszámlája. Kiválaszt egy bankot, és a nevére nyitnak egy számlát, amelyre átutalják az összeget. Fontos azonban, hogy a fiatal rendelkezzen személyi igazolvánnyal.

A 16 és 29 év közötti szerb állampolgárok január végéig igényelhetik a pénzsegélyt az idp.trezor.gov.rs honlapon. Itt a név mellett meg kell adni a személyi számot, az igazolványszámot és a bank nevét, ahova az utalást várják. A 11 758,56 dinár február első három napján érkezik majd meg.

Már lehet jelentkezni a 100 eurós állami támogatásra

Mától jelentkezhetnek a fiatalok a 100 eurós állami támogatásra.

Ma január 15-e, szombat van.
A 16 év és 29 év közötti fiatalok
január 15-től január 30-ig jelentkezhetnek
a 100 eurós állami támogatásra.
Az állami kincstár internetes oldalán kell
jelentkezniük a fiataloknak a támogatásra.
Erre a címre kattintva lehet jelentkezni a támogatásra:
idp.trezor.gov.rs
A jelentkezőnek a nevét kell megadnia,
a személyi számot, az igazolványszámot
és a bank nevét, ahova küldeni fogják a pénzt.
Azok is megkapják a támogatást, akiknek nincs bankszámlája.
Jelentkezéskor ki kell választani 1 bankot,
ahol nyitnak egy számlát a fiataloknak.
Fontos, hogy a fiatalnak legyen személyi igazolványa.
A fiatalok dinárban kapják meg támogatást.
A 11.758 dináros támogatás február első 3 napján
érkezik majd meg a fiatalok számlájára.


Zárul a szezon a szabadkai Su Bike-nál

A Parking Közvállalat által működtetett kerékpárkölcsönző szolgáltatás november 16-áig vehető igénybe.

A használatban lévő bicikliket Palicson, a szabadkai Szabadegyetem közelében, a Harcosok sorakozója lakótelepen, valamint a Sétaerdőnél lévő állomásokon adhatják le az érintettek.

Kerékpárkölcsönzés még egy rövid ideig

A Parking Közvállalat értesíti az embereket, hogy november 16-ig lehet még kölcsönözni kerékpárokat.

November 16-a
jövő hétfő lesz.
Palicson, a szabadkai
Szabadegyetem közelében,
a Harcosok sorakozója
lakótelepnél és
a szabadkai Sétaerdőnél
lehet biciklit kölcsönözni
november 16-ig.
Aki kerékpárt kölcsönzött,
annak ugyanezek
a helyek egyikén
kell visszaadni
a kerékpárt.
A kerékpárkölcsönzőt
Su Bike-nak hívják.
A kerékpárkölcsönzéséért
fizetni kell.
Aki 1 órára
kölcsönöz biciklit,
az 20 dinárt fizet.
Aki egész napra
kölcsönöz kerékpárt,
az 100 dinárt fizet.


Drágul a cukor Szerbiában

A kormány meghosszabbította az árstopot a cukor esetében, ugyanakkor annak maximális kilogrammonkénti árát 114,99 dinárban határozta meg az eddigi 109,99 helyett.

Az árstop egyébként a többi alapvető élelmiszer esetében továbbra is megmarad.
A kormány a pellet maximális árára vonatkozó rendeletet is meghosszabbította 180 napra. A pellet tonnájának kiskereskedelmi ára nem haladhatja meg a 38 ezer dinárt.

Drágul a cukor Szerbiában

A szerb kormány meghosszabbította az árstopot a cukor esetében.

A szerb kormány döntése szerint azonban
a cukor maximális kilogrammonkénti ára
most már 114,99 dinárra emelkedett.
Eddig a cukor maximális kilogrammonkénti ára
109,99 dinár volt.
A szerb kormányban azok a politikusok vannak,
akik döntéseikkel irányítják az országot.
Az árstop a többi alapvető élelmiszerre
továbbra is megmarad.
Alapvető élelmiszer például a cukor, a liszt, az olaj.
Az árstop azt jelenti, hogy a boltok
nem emelhetnek a meghatározott élelmiszerek árain.
A szerb kormány a pellet maximális árára
vonatkozó árstopot is meghosszabbította 180 napra.
Ez azt jelenti, hogy a pellet tonnájának
kiskereskedelmi ára nem lehet több
mint 38 ezer dinár.
A pellet egyfajta tüzelőanyag.


Várja a magyar ovisokat a zorkai Kis Herceg Óvoda

Várják a magyar ajkú gyerekek jelentkezését a Zorka Helyi Közösséghez tartozó Kis Herceg Óvodába a következő tanévben. Az illetékesek segítséget nyújtanak azon szülők számára, akik nehézségbe ütköznek az eUpravára való bejelentkezéskor.

Mintegy 15 kisgyermek jár jelenleg a Naša Radost Iskoláskor Előtti Intézmény Kis Herceg óvodájába. Ez egy szerb nyelvű csoportot jelent. A 2020/2021-es tanévben itt nem nyílt meg a magyar tagozat. Rozevelt Karolina kislánya is ide jár.
„Az elején sok nehézséggel járt, mert ő tényleg semmit nem tudott szerbül, még köszönni sem. Egyrészt jó, mert az alapvető szerbet megtanulta itt, ilyen téren tényleg elégedettek vagyunk. Viszont három kislány jár ide, aki magyar nyelvű, ők azok, akik külön kis csoportba vergődtek, akik picit jobban barátkoznak, persze a többieket is elfogadják és a többiek is elfogadták őket, de viszont én úgy gondolom, hogy mivel úgy tervezem, hogy továbbra is magyar iskolába fogom íratni és tovább, ha úgy akarja majd, akkor úgy gondolom, hogy az óvoda is legyen magyar nyelvű.”
Ebben az épületben egyébként évek óta működik magyar tagozat, a tavalyi esztendő volt a kivétel.
Pletl Ádám, tanácselnök, Zorka HK, Szabadka: „Tavaly volt először az online íratás, ami kicsit újdonság volt, most már lassan kezdjük megszokni és sok szülő nem volt épp hajlamos arra, hogy kitöltse az online regisztrációt és elég sok kimaradt az óvodából. Reméljük, hogy az idén ez másként fog működni, hogy nem lesz ilyen gondunk és ismét, 10 év után folytatódik, hogy magyar csoportunk is lesz ebben az óvodában, mivel van hely.”
A 2021/2022-es tanévre óvodába a 2016-ban, 2017-ben és 2018-ban született gyerekek iratkozhatnak, iskolai előkészítőbe pedig a 2015. március 1-je és 2016. február 28-a között születettek.
Ha valaki szeretne segítséget kérni ahhoz, hogy bejelentkezhessen az eUprava oldalra, az nyugodtan keresse fel a Zorka Helyi Közösség épületét, telefonon tudja keresni az illetékeseket, illetve a Facebook-oldalukon is megtalálhatja őket. A jelentkezési határidő a következő tanévre Szabadka Város területén április 30.

Várja a magyar nyelvű ovisok beíratkozását a zorkai Kis Herceg Óvoda.

Várja a magyar nyelvű ovisok beiratkozását a zorkai Kis Herceg Óvoda.
A Zorka Helyi Közösséghez tartozik
a Kis Herceg Óvoda.
Zorka városrésze Szabadkának.
A Kis Herceg Óvoda segít azoknak
a szülőknek, akiknek nehézséget okoz
az eUprava internetes oldalon beíratni
gyermeküket az óvodába.
A szülőknek fel kell keresniük
a zorkai Kis Herceg óvodát, és
segítenek az internetes beíratásban.
Jelenleg 15 szerb nyelvű kisgyermek jár
a Kis Herceg óvodájába.
A Kis Herceg Óvodába várják
a magyar nyelvű gyerekek beíratását
a 2021/2022-es tanévre.
Erre a tanévre azokat a gyerekeket
lehet beíratni, akik 2016-ban, 2017-ben
és 2018-ban születtek.
Az iskolai előkészítőbe pedig
azokat a gyerekeket lehet beíratni,
akik 2015. március 1-je
és 2016. február 28-a között születtek.
Szabadka Város területén
április 30-ig lehet beíratni a gyerekeket
az óvodákba.


Szerbiában egy nap alatt 74 új koronavírus-fertőzött

Nem követelt újabb halálos áldozatot a koronavírus-járvány az elmúlt 24 órában Szerbiában.

5513 személyt teszteltek, közülük 74 lett pozitív. Ez azt jelenti, hogy már napok óta száz alatt van az újonnan fertőzöttek száma az országban. Lélegeztetőgépen jelenleg 22-en vannak, az ő állapotuk kritikus.

74 új koronavírusos beteg Szerbiában

Szerbiában az elmúlt 24 órában 74 új koronavírusos beteget regisztráltak.

Szerbiában nincs újabb
halálos eset
a koronavírus miatt.
Napok óta 100 alatt van
az új koronavírusos
betegek száma Szerbiában.
Lélegeztetőgépen
jelenleg 22 beteg van.
Akinek lélegeztetőgép kell
a koronavírus miatt,
annak nagyon rossz
az egészségügyi állapota.
Fontos betartani
a koronavírus elleni
óvintézkedéseket.
Ilyen óvintézkedés
például a maszk viselete,
a távolságtartás
és a gyakori kézmosás
és kézfertőtlenítés.


Lehetséges szigorításokról dönthet a válságstáb

Szerdán tekinti át újra a koronavírus-helyzetet a szerbiai válságstáb. Most már nem az enyhítések lehetőségét vizsgálják meg, hanem inkább a szigorításokét.

Predrag Kon szerint a kijárási tilalom nem szerepel a témák között, a vendéglátóhelyek nyitvatartási ideje, valamint a gyülekezési korlátozás azonban igen.
A járványügyi szakember a Szerbiai RTV műsorában arról beszélt, hogy Szerbiában január végén kezdett romlani a járványhelyzet, de most lett a leginkább látványos. Mint mondta, a számos figyelmeztetés ellenére sok diák utazott telelni, és ennek az eredménye is tapasztalható, hiszen megnőtt körükben a covid-fertőzöttek száma.
Erről számolt be Branko Ružić is. A szerb oktatási miniszter nyilatkozata szerint enyhén emelkedik azon diákok száma, akiknél kimutatták a koronavírus-fertőzést, de a helyzet nem riasztó. Ružić elmondta, az enyhe emelkedés a középiskolai tanulók körében figyelhető meg, de az is csekély, csupán a diákok 1 százalékát érinti. Ružić szerint mindez azért tapasztalható, mert az állami ünnep ideje alatt az emberek különböző helyekre utaztak pihenni, ott pedig könnyebben kaphatták el a koronavírust.
A válságstáb egyes tagjai az elmúlt napokban arra figyelmeztettek, hogy ha romlik a járványhelyzet, vagyis nő a napi új koronavírus-fertőzöttek száma, és túlterheltté válnak a covid-kórházak, szigorításokra lesz szükség.
Predrag Kon most arról számolt be, hogy pillanatnyilag a batajnicai és a kruševaci covid-kórházak kapacitását bővítik ugyan, azonban az ott dolgozók száma változatlan, ami a foglalkoztatottak túlterheléséhez vezethet.
A járványügyi szakember emlékeztetett arra is, hogy eddig mintegy 1,2 millió személy kapta meg a koronavírus elleni védőoltást Szerbiában, az újraoltottak száma pedig 450 ezer körül mozog, a kollektív immunitáshoz azonban több mint hárommillió embernek kell felvennie a vakcinát.

Szerdán tart újra megbeszélést a szerbiai válságstáb.

Szerda február 24-e, holnap lesz.
A szerbiai válságstábban
orvosok vannak.
A szerbiai válságstáb holnap
beszéli meg a jelenlegi
koronavírus-helyzetet.
Most már nem a szigorítások
enyhítéséről fog beszélni
a szerbiai válságstáb.
Újra egyre több a napi új
koronavírusos betegek száma
Szerbiában.
Ezért a válságstáb a lehetséges
szigorításokról dönthet holnap.
Dr. Predrag Kon azt mondta,
hogy szigorítás lehet
például a vendéglátóhelyek
nyitvatartási idejének rövidítése
vagy a gyülekezés korlátozása.
Dr. Predrag Kon 1 szerb
járványügyi orvos, és
a szerbiai válságstáb tagja.
Vendéglátóhely például
az étterem, a kávézó, a pizzéria.
A gyülekezések korlátozása
azt jelenti, hogy meg van határozva,
hogy 1 helyen hány ember lehet.
A szigorítások azért kellenek,
hogy kevesebb koronavírusos
beteg legyen az országban.


Nagyszombat van

Ma van az ortodox nagyszombat, a keresztény gyász második napja a nagypéntek után. Jézus Krisztus keresztre feszítésének napjára emlékeznek a hívek, akik imában és csendben ünneplik a nagyszombatot.

Ez a nap a nagyhét része, és bevezető a húsvéti ünnepekbe. Porfirije szerb pátriárka úgy fogalmazott, minden könny és minden fájdalom értelmet nyert az örökkévalóságban, Krisztus feltámadása által.
Porfirije, szerb pátriárka: „Nem csoda, hogy déli népeink a húsvétot nagy napnak nevezik, a görögök fényes napnak. Minden, amit a jó érdekében teszünk, minden erőfeszítés, áldozat és önfeláldozás, minden könny és fájdalom, amit elviseltünk, értelmet nyert az örökkévalóságban az életnek a halál felett aratott győzelme által, az Úr feltámadása által.”
A nagyszombattal kapcsolatos szokások és hiedelmek
A nagy ünnep előtti befejező előkészületek
A ház előkészítése, takarítása, ruhák előkészítése
Szerbia egyes részein húsvéti kalácsot gyúrnak
Nagyszombat böjti nap. Ezen a napon az ortodox hívek nem esznek főtt ételt.
A hiedelem szerint ezen a napon kötelező jót tenni, vagy alamizsnát adni a szegényeknek.
Nagyszombaton nem végeznek munkát a földeken és nem végeznek fizikai munkát sem.

Ma van ortodox nagyszombat

Ma ünneplik az ortodox hívek a nagyszombatot.

Ma május 4-e, szombat van.
A mai nap a keresztény gyász második napja.
Jézus Krisztus keresztre feszítésének napjára emlékeznek ma
az ortodox hívek.
Imában és csendben ünneplik a nagyszombatot
az ortodox hívek.
Ez a nap a nagyhét része, és bevezető a húsvéti ünnepekbe.
Szerbia egyes részein húsvéti kalácsot gyúrnak ezen a napon.
Nagyszombat böjti nap.
Ezen a napon az ortodox hívek nem esznek főtt ételt.


A koraszülöttek világnapja

Budapesten a Lánchíd úszik lila fényben, Szerbiában a belgrádi Avala-torony. November 17-én a világ számos országában lila színbe borulnak a középületek.

Ezzel szeretnék felhívni a figyelmet a koraszülöttek és családjaik támogatásának fontosságára. A világon évente 15 millió csecsemő születik a 37. hét előtt, Szerbiában több mint 4 ezer, Magyarországon pedig csaknem 8 ezer baba koraszülött. Annak ellenére, hogy a szakemberek szerint a koraszülés népbetegségnek tekinthető, a társadalom keveset tud annak hátteréről, kockázatairól és a megelőzéséről.

Ma van a koraszülöttek világnapja

Ma november 17-e, vasárnap van.
A várandóság 40 hétig tart.
Várandóság ugyanaz, mint a terhesség.
A baba, aki a 37. hét előtt születik
koraszülött.
A koraszülött baba gyakran nagyon pici,
és előbb meg tud betegedni.
A koraszülöttek világnapján sok országban
lila színnel világítják meg a középületeket.
Középület például a 1 híd, 1 torony, 1 városháza.
Budapesten ma a Lánchíd van
lila színnel megvilágítva.
Budapest Magyarország fővárosa.
Belgrádban ma az Avala-torony van
lila színnel megvilágítva.
Belgrád Szerbia fővárosa.
Fontos a koraszülött babák védelmezése.
Fontos a koraszülött babák
családjának a támogatása is.
Az egész világon nagyon
sok baba születik a 37. hét előtt.
Szerbiában több mint 4000 baba születik
a 37. hét előtt.
Az orvosok szerint az emberek
nagyon keveset tudnak a koraszülöttség okairól.
Az orvosok szerint az emberek
nagyon keveset tudnak a koraszülöttség megelőzéséről.


Érkezik a Szülőföldön magyarul támogatás

Március 10-én indul a Szülőföldön magyarul program keretében a 2019/2020-as tanévre megítélt nevelési, oktatási, valamint tankönyv- és taneszköz támogatások kifizetése - értesít a CMH iroda.

A támogatás összege gyermekenként: 60 EUR. A kifizetés a Vajdasági Bank fiókintézeteiben március 10-től augusztus 31-ig tart. A pályázókat a CMH az elkövetkező hetekben, a bank által megszabott ütemben, levélben értesíti majd, nem ABC sorrendben. A nyertes pályázók az értesítő levelek és a személyazonossági igazolványuk felmutatásával tudják felvenni a számukra megítélt támogatás összegét a Vajdasági Bank fiókintézeteiben.

Március 10-én indul a Szülőföldön magyarul nevű támogatás kifizetése.

Március 10-e holnap, szerdán lesz.
A támogatás a 2019/2020-as tanévre szól.
A Szülőföldön magyarul támogatást
azok a magyar tanulók kapják,
akik még nem töltötték be
a 18. életévüket.
A támogatás összege
minden gyermekre 60 euró.
A Szülőföldön magyarul
támogatást a CHM iroda szervezi.
CMH iroda van például Szabadkán és Zentán is.
A CMH iroda a következő hetekben
levélben értesíti azokat,
akik megkapták a támogatást
és felvehetik a pénzt.
A CMH iroda nem ABC sorrend szerint
értesíti azokat, akik megkapták
a Szülőföldön magyarul támogatást.
A pénzfelvételhez a Vajdasági Bankba
vinni kell a CMH irodától kapott
értesítő levelet, és
a személyazonossági igazolványt.
A pénzt bármely Vajdasági Bankban
fel lehet majd venni március 10-től
augusztus 31-ig.
A CMH iroda a magyar nyelvű
tanulókat és családjaikat támogatja.
A Szülőföldön magyarul támogatásból
a családok megtudják vásárolni
gyerekeiknek például
a tankönyveket vagy a taneszközöket.
Taneszköz például a füzet,
a tolltartó, a táska, a ceruza.


Második hete tart a tanítás a szerbiai iskolákban

A szerbiai oktatási minisztérium ajánlásai alapján kombinált formában, azaz tantermi és online módon zajlik a munka.

A szabadkai Majsai Úti Általános Iskolában a tanárok és a diákok tapasztalatai igen vegyesek.
A szabadkai Majsai Úti Általános Iskola tanulóinak csak 2-3 százaléka választotta a távoktatást. Az ötödikes Nagy Gréta örül, hogy ismét iskolapadba ülhetett az új tanévben. „Én örülök, hogy iskolába járhatok. Én szeretek iskolába járni. Sokkal jobb mintha komputer előtt ülnék egész nap. És igazából megszoktam már a maszkot.”
Tart a fertőzéstől Király Bálint ötödikes tanuló, ezért a járvány időszakában most még jobban odafigyel a tisztaságra. Elmondása szerint a maszk használata sem okozott neki gondot.„- Élőben nekem jobban tetszik a tanítás.
- Többet tudsz így megtanulni, mint otthon?
- Sokkal többet és könnyebben.”
Tömöríteni próbálja a tananyagot Nagy Éva magyartanár. A tanóra menetét úgy tervezi meg, hogy lehetőleg minden beleférjen 30 percbe. „Nehezebb így órát tartani. Picivel hangosabban kell beszélni, tehát mi magunk is érezzük, hogy nehezebben értenek meg bennünket a gyermekek. Nehezebben hallatszódik a hangunk, de mindent megteszünk annak érdekében, hogy rendben folyjon az óra.”
A szerbiai oktatási minisztérium ajánlása alapján a tanítás kombinált formában, azaz tantermi és online módon történhet. A szabadkai Majsai Úti Általános Iskolában ennek a módszernek a változatát alkalmazzák. Minden nap megszervezik a tanítást az itt tanuló mintegy 600 diák részére. A tantermeket alaposan fertőtlenítik. A tanítás fél nyolckor kezdődik, amikor az alsósok első csoportja hallgatja az órákat. A délelőtt folyamán padba ül az alsósok második csoportja is. Az iskola a felsősöknek két váltásban, délután szervezte meg a tanítást. Török Róbert, pszichológus: „Az első napokban észrevehető volt náluk egy bizonytalanság, egy furcsa érzés, mert ez merőben más az elmúlt évekhez képest. Lassan kezdenek belerázódni ebbe. Az idősebbekkel ellentétben a fiatalabbak sokkal flexibilisebbek. Reményeink szerint gyorsabban bele fognak rázódni ebbe és meg fogják szokni. Nagyobb problémánk nem volt, hogy esetleg valaki ellenkezne a szabályok betartásában. Néha kell őket figyelmeztetni, hogy továbbra is tartsák be, ne feledkezzenek meg róla.”
A tantervet kéthetente kell újratervezni. Szeptember 15-én nézik át ismét a programot. Októberben várhatóan ismét módosításokra lehet számítani.

Már két hete tart a tanítás az iskolákban

Már két hete tart a tanítás a szerbiai iskolákban.

Sok általános és középiskolában
kombinált tanítás van.
A kombinált tanítás
azt jelenti, hogy
az iskolában is tanulnak
a diákok, és otthon,
az interneten keresztül is.
A szabadkai Majsai Úti
Általános Iskolában
kevés gyerek tanul
távoktatásban.
A távoktatás azt jelenti,
hogy a tanuló
csak otthon,
az interneten keresztül tanul.
A legtöbb szülő
és gyerek is azt akarta,
hogy szeptembertől
rendesen induljon
az oktatás.
A legtöbb gyerek
már nagyon várta
az iskolakezdést.
A tanulók azt mondják,
hogy már megszokták
a maszk viselését,
és tudják, hogy fontos
a gyakori kézmosás is.
A szabadkai Majsai Úti
Általános Iskola magyartanárát
Nagy Évának hívják.
Nagy Éva elmesélte,
hogy maszkban nehezebb
órát tartani,
mert hangosabban kell
beszélnie ahhoz,
hogy a gyerekek
meghallják és megértsék,
hogy mit mond.
Szeptembertől sok új
óvintézkedést be kell
tartaniuk a tanároknak
és a tanulóknak is
az iskolákban.
Az óvintézkedésekkel
védekezünk
a koronavírus ellen.
Ilyen óvintézkedés
a maszk viselése,
a gyakori kézmosás
és kézfertőtlenítés,
és a távolságtartás is.


Péntek 17-től kedd 5 óráig tart majd a kijárási tilalom?

Úgy tűnik, hogy az ortodox húsvéti ünnepek alatt meghosszabbítják a kijárási tilalmat Szerbiában a koronavírus-járvány megfékezése érdekekében a szerb sajtó értesülései szerint.

Eszerint a korlátozás pénteken 17 órakor lépne életbe és kedd reggel 5 óráig tartana. Ennek alapján 84 órás lenne a szigorítás.
Az ezt megelőző hétvégén a szerb kormány egyébként 60 órás kijárási tilalmat rendelt el, és ezt hosszabbítanák most tovább.

Péntek délután 5 órától kedd reggel 5 óráig tarthat majd a kijárási tilalom Szerbiában.

Péntek április 17-e lesz.
Kedd április 21-e lesz.
Péntektől hétfőig lesz
az ortodox húsvét.
A kijárási tilalom idején
az embereknek otthon kell maradniuk.
A kijárási tilalom idején
az embereknek nem szabad
sehova sem menni.
Péntek délutántól
kedd reggelig összesen
84 órás kijárási tilalom lesz
Szerbiában.
Az előző hétvégén
összesen 60 órás
kijárási tilalom volt Szerbiában.
Az előző hétvégén volt
a katolikus húsvét.
A kijárási tilalom azért van,
hogy ne terjedjen tovább
a koronavírus.
A kijárási tilalom azért van,
hogy ne kapja el még több ember
a koronavírust.


Šarčević: Változik a kisérettségi tudásfelmérője

A korábbi évekhez hasonlóan a tanulók anyanyelvből és matematikából vizsgáznak, a harmadik tudásfelmérő viszont megújul - mondta Mladen Šarčević oktatási miniszter.

A tervek szerint a fizikai, kémiai, biológiai, történelmi és földrajzi kérdéseket tartalmazó feladatlap helyett új tesztet vezetnek be. A diákok a továbbtanulási terveik alapján választhatják meg a felmérő kérdésköreit. A tárcavezető újdonságként harangozta be azt is, hogy a jövőben a kisérettségit nem a tanárok, hanem egy erre a célra kidolgozott szoftver értékeli ki.

Változik a kisérettségi tesztje

A tervek szerint változni fog a kisérettségi tesztje.

Kisérettségi teszt 1 ellenőrző.
A 8. osztályt fejező diákok írják
a kisérettségi tesztet.
A 8 év alatt tanult feladatokra kell válaszolni
a kisérettségi tesztben .
Anyanyelvből és matematikából
kell kisérettségi tesztet írni.
A magyar embereknek
a magyar az anyanyelvük.
A szerb embereknek
a szerb az anyanyelvük.
Kisérettségi eddig fizikából, kémiából,
biológiából, történelemből és földrajból is volt.
A tervek szerint ez meg fog változni.
A tervek szerint új teszt lesz bevezetve.
A diákok választhatnak, hogy milyen
témából akarnak írni kisérettségi tesztet.
Amilyen középiskolába akarnak iratkozni a diákok,
olyan témával kapcsolatban írhatják meg
a kisérettségi tesztet.
A tervek szerint nem a tanárok fogják ellenőrizni
a megírt kisérettségi teszteket.
A megírt kisérettségi teszteket
1 számítógépes program fogja ellenőrizni.


Tágas térben tevékenykedhetnek a szakcsoportok

Használatba vette a palicsi Magyar Művelődési Központot a Palics Magyar Művelődési Egyesület.

A háromszintes épület 803 négyzetméter hasznos területtel rendelkezik. Ezután már tágas térben tevékenykedhetnek a szakcsoportok, az egyesület tagjai. Regionális rendezvényeket is szerveznek majd, de az épület elsősorban a palicsiaké lesz az illetékesek szerint.
A mintegy 150 tagot számláló Palics Magyar Művelődési Egyesületben kilenc szakcsoportban foglalkoznak néptánccal, népzenével, irodalommal és képzőművészettel. A palicsi Magyar Művelődési Központ előadóterme 250 férőhelyes, ezenkívül öltözők, irodahelyiségek és kisebb konyhák is vannak az épületben. Az egyesület ezentúl a művelődési központban tevékenykedhet, hiszen használatba kapták a várostól.
Csiszár Molnár Anna, a Palics Magyar Művelődési Egyesület elnöke: „Visszagondolva, ez 14 éves álmunk. Azóta küzdünk azért, először, amíg nem voltak meg a feltételek, az emberi oldaláról azért, hogy legyen Palicson olyan művelődési élet, amely be tudja tölteni a majdani termet. Most már ott tartunk, hogy vannak szakosztályaink, van tagságunk is és helyünk is, ahol működhetünk. Ez különösen nagy öröm a számunkra.”
A palicsi Magyar Művelődési Központ egy IPA projekt részeként valósult meg. Ennek részeként Mórahalmon megépült a Kolo Szerb Művelődési Központ, Palicson pedig a magyar. A vajdasági beruházás értéke mintegy 1,3 millió euró volt, melyből Szabadka Város önrésze közel 170 000 euró volt.
Pásztor István, a Tartományi Képviselőház és a VMSZ elnöke elmondta, hogy azért most történt meg a birtokbavétel, mert a jogi feltételek is most teremtődtek meg: „Szeretnék köszönetet mondani a türelemért, a támogatásért, és azért a várakozásért, ambícióért, ami kitapintható és azt fogja eredményezni, hogy ez az épület, ennek az épületnek a falai megtelnek majd tartalommal, élettel, kulturális eseményekkel, és hogy kibontakoztatja mindazon lehetőségeket, amiket ezen épület magában rejt.”
Dr. Pásztor Bálint, Szabadka Város Képviselő-testületének elnöke kiemelte, a modern épületben adott a fény- és hangtechnika is ahhoz, hogy regionális, de főként helyi jellegű rendezvényeket, kulturális eseményeket szervezzenek.
„Ez a palicsi magyarság művelődési igényeit kell, hogy kielégítse. Ami nem jelent sem bezárkózást, sem bárkinek a kirekesztését vagy kizárását. Itt sokféle, sokszínű rendezvény megtartására kerül sor, ahogy az a projektum elnevezésében is szerepel a kezdettől fogva.”
Az esemény végén a Palics Magyar Művelődési Egyesület elnöke ünnepélyesen átvette a tíz évre szóló bérleti szerződés egy példányát.

Ünnepélyesen is használatba vették a palicsi Magyar Művelődési Központot

Tegnap délután ünnepélyesen is használatba vették a palicsi Magyar Művelődési Központot.

Tegnap február 10-e, csütörtök volt.
A palicsi Magyar Művelődési Központ 3 szintes épület.
A művelődési központot főleg
a palicsi lakosok használhatják majd.
A művelődési központot főleg
a Palics Magyar Művelődési Egyesület tagjai
használhatják majd.
A Palics Magyar Művelődési Egyesületnek
jelenleg 150 tagja van.
Az egyesület tagjai 9 szakcsoportban
foglalkoznak néptánccal, népzenével,
irodalommal és képzőművészettel.
Az egyesület mostantól a művelődési központot
használhatja a foglalkozások és
a szakcsoportok megszervezésére.
Az egyesület a palicsi művelődési központot
10 évre használatba kapta a várostól.
Csiszár Molnár Anna elmondta,
nagy öröm az egyesület számára,
hogy a tagokkal együtt már megvan
az a hely is, ahol működni tudnak.
Csiszár Molnár Anna a Palics Magyar
Művelődési Egyesület elnöke.
A palicsi Magyar Művelődési Központnak
250 férőhelyes előadóterme van.
A palicsi Magyar Művelődési Központban
öltözők, irodahelyiségek és kisebb konyhák is vannak.
A palicsi Magyar Művelődési Központ
olyan korszerű épület, ahol nagyobb
kulturális eseményeket és rendezvényeket is
lehet majd szervezni.


Készüljünk fel a téli útviszonyokra!

November elsejétől kötelező a téli gumi használata, ha az időjárási viszonyok megkövetelik.

Az ősszel együtt a hidegebb éjszakák, nappalok is megérkeztek térségünkbe. Az elkövetkező időszakban az első fagyok is megjelenhetnek, így az útviszonyok is változnak. November elsejétől, azaz holnaptól, amennyiben az időjárási helyzet megköveteli, kötelező a téli felszerelés használata a gépjárműveken. A téli útviszonyokra való felkészülést érdemes komolyan venni, ugyanis akár életet is menthetünk vele.
Téli gumik, hólánc, fokozott figyelem az utakon, a követési távolság szigorú betartása - a teljesség igénye nélkül ezek mind részét kell, hogy képezzék az autó felszerelésének, továbbá a közlekedésben való részvételnek a téli napokon.
Stábunk Lévai Mátyás torontálvásárhelyi autószerelőnél járt, aki az említetteket számos további elemmel egészítette ki. A téli időszak előtt érdemes a fényszórókat és az ablaktörlőket is átnézetni szakemberrel, de a fagyálló folyadék cseréje is aktuális lehet.„- Főleg úgy szoktuk, hogy mínusz 32-ig, igaz, hogy nálunk itt nincsen olyan nagy hideg, de az én előrelátásom szerint úgy szoktuk mindig csinálni, hogy mínusz 32-ig. Nálunk mínusz 20 foknál nem szokott több lenni, de jobb előre vigyázni, mint aztán megijedni.
- És az ablaktörlő folyadék?
- Azt úgy árulják a benzinkutakon, azok mínusz 20 fokig mennek, az, ami elég is kellene, hogy legyen, de legjobb kicserélni, mivel a nyári 0 fokon fagy, mínusz 3-nál már nem bírjuk használni.”
Az autószerelő elmondta, a téli időszak előtt sokan döntenek úgy, hogy átnézetik a motort is, ez nem kötelező, de ajánlott. Hozzátette ugyanakkor, hogy a téli abroncsok használata létfontosságú, azok minősége is rendkívül fontos. Lévai Mátyás hozzátette, november 1-től kötelező a téli gumi használata, ha az időjárási viszonyok megkövetelik, azt pedig sosem lehet tudni, hogy mikor, milyen napra ébredünk - mondta a szerelő. „Ha véletlen valami megtörténik, akkor... Leeshet a hó éjszaka is, vagy egy kis harmat, vagy valami, ami jobban megfagyhat az úton, és ha valami történik, akkor valószínűleg, hogy önök a hibásak.”
Szavai szerint téli útviszonyok esetén a felszerelés mellett az emberi faktor is rendkívüli módon közrejátszik. Fontos, hogy körültekintően, figyelmesen vezessünk, tartsuk be a követési távolságot és kerüljük a hirtelen fékezéseket.

Készüljünk fel a téli útviszonyokra!

November 1-jétől kötelező a téli gumi használata, akkor, ha hideg időjárás lesz.

November 1-je vasárnap,
holnap lesz.
Az ősszel együtt
megérkezett a hidegebb
időjárás is térségünkbe.
A következő hetekben
megjelenhetnek
az 1. fagyok is.
A fagy miatt az utak is
csúszósabbak lehetnek,
ezért fontos felkészülni
az autónkkal is
a téli útviszonyokra.
Fontos, hogy minden
téli felszerelés meglegyen
az autónkban
a hidegebb
időjárás közeledtével.
Téli felszerelés
az autóban például
a téli gumik, a hólánc.
Fontos mindig
betartani a követési
távolságot az autók között.
A csúszós utakon,
a ködös időjárásban
még fontosabb
az óvatos, biztonságos
vezetés és figyelem.
Fontos ellenőrizni
az autókban a fényszórókat
és az ablaktörlőket is
a téli időszak előtt.
Az autók motorjait is
ajánlott átnézetni
autószerelővel
a téli időszak
kezdete előtt.
Ne felejtse el senki,
hogy november 1-jétől,
vagyis holnaptól
kötelező a téli gumi
az autók kerekein.
Nem lehet tudni,
hogy mikor lesznek
csúszósak az utak,
vagy mikor eshet le
az első hó,
ezért legyen mindenki
felelősségtudatos,
és használjanak
téli gumit az autókon.


Minden eddiginél több gyereket írattak be a szabadkai Naša Radost óvodáiba

Egyelőre azonban csak a gyerekek alig több mint fele jelent meg a bölcsődékben és a napközikben, sok szülő ugyanis nem szerezte be időben a szükséges egészségügyi bizonylatot.

A legkisebbek számára úgy szervezik meg a foglalkozást, hogy minél több időt töltsenek a szabadban. Reggel, amikor a szülők óvodába hozzák a gyermekeiket, illetve kora délután, amikor viszik haza őket, nem mehetnek be az óvodába, csakis a bejárati ajtóig kísérhetik csemetéjüket, és kötelezően szájmaszkot kell viselniük.
Az orvosi bizonylat kötelező, anélkül el sem indulhat a gyermek oviba - mondta stábunknak Becsei Tímea. A szabadkai Kék Nyuszi óvónője hozzátette: ajánlott, hogy a szülők otthon reggel megmérjék a kicsik lázát, de ezt érkezésekor az intézményben is elvégzik. Foglalkozás közben igyekeznek maximálisan odafigyelni a lurkókra.
Becsei Tímea, óvónő, Kék Nyuszi óvoda, Naša Radost Iskoláskor Előtti Intézmény, Szabadka: „Ma úgy kezdtem a napot, hogy a kezünket alaposan megmostuk, reggeli előtt beszélgettünk is róla, tudjuk jól, hogy vírushelyzet van, és sokáig emiatt nem is jöttünk óvodába. A gyerekek pontosan tudják, hogy koronavírus van, nagyon kell vigyázni, és gyakran kell kezet mosni.”
4430 gyermeket írattak be az idén. A Naša Radost Iskoláskor Előtti Intézmény fennállása óta ilyen sok gyerek még nem járt Szabadkán és a környező településeken oviba vagy bölcsibe. Közülük nagyjából ezernek a szülei jelezték, hogy kicsinyeik egyelőre otthon maradnak, és interneten követik az óvodai nevelést.
Veljko Vojnić, műszaki igazgató, Naša Radost Iskoláskor Előtti Intézmény, Szabadka: „A tanítást, azaz az oktatói-nevelői munkát főképp az udvaron végezzük majd, amikor csak azt az időjárás megengedi. Egyébként tudjuk, hogy a kisgyerekek, valamint az iskoláskor előttiek, rendkívül csekély mértékben fertőződnek meg, kis mértékben is terjesztik a vírust, és maga a betegség is rövid ideig tart náluk. Természetesen a legfontosabb, hogy a dolgozóinkat is megóvjuk, ezért nekik teljes védőfelszerelésük van, és biztonságban vannak.”
Hozzátette: mind a mai napig egyetlen koronavírus-fertőzés sem történt a szabadkai óvodákban. A szakember szerint a híresztelésekkel ellentétben, idén sem marad el az újonnan beírt gyermekek óvodai beszoktatása.
„Ez a munkánk egyik kötelező része, mert egyedül hagyni a gyermeket egy ismeretlen környezetben, egy nagy stresszt jelent a gyerek számára, ami erőszakos reakciókat válthat ki, ez pedig felzaklathatja nemcsak a gyereket, hanem az egész környezetet, a többi kis pajtást, és mindenkit abban a teremben.”
Az adaptáció ideje alatt az újonc gyerkőcök szülei váltásokban, másfél, de legfeljebb két órán át jelen lehetnek az épületben, a legszigorúbb biztonsági előírások betartásával - mondta Veljko Vojnić.

Eddig idén íratták be a legtöbb gyereket a szabadkai Naša Radost óvodáiba.

Idén 2020 van.
Idén összesen
4430 kisgyereket írattak be
a szabadkai Naša Radost
óvodáiba.
A Naša Radost a szabadkai
és környékbeli óvodák
főépülete.
Nagyon sok gyereket
írattak be a szabadkai
Naša Radost óvodáiba,
mégis kevés gyereket
visznek a szülők az óvodába.
Több mint 1000 szülő
jelezte, hogy nem viszi
a gyerekét az óvodába.
Azok a gyerekek, akik
otthon maradnak,
az interneten kapják el
az óvodai feladatokat,
játékokat.
A koronavírus-járvány miatt
a szülőknek egészségügyi
igazolást kell vinni
az óvodába, arról,
hogy a gyermek nem beteg.
Akinek nincs meg
az egészségügyi igazolás,
az nem mehet óvodába.
A szülők nem mehetnek be
az óvoda épületébe.
A szülők az óvoda
bejárati ajtajáig
kísérhetik gyermeküket.
A szülőknek is kötelező
a maszk viselete.
Érkezéskor rögtön
lemérik a gyerekek lázát
az óvónők.
Az óvodákban is figyelnek
a gyakori kézmosásra
és kézfertőtlenítésre.
Az óvodákban
úgy szervezik meg
a gyerekekkel való
foglalkozásokat,
hogy minél több időt
legyenek kint a szabadban,
a játszótéren, az udvarban.
A szabadkai óvodákban
eddig nem volt koronavírusos
gyermek vagy óvónő.
A szabadkai óvodákban is
szigorúan betartják
az óvintézkedéseket,
hogy minden gyermek
és óvónő egészséges maradjon.